Duiwelspiek is deel van die Tafelbergreeks in Kaapstad, Suid-Afrika. Indien die piek vanaf die hawe suidwaarts besigtig word, is die spitspunt van Duiwelspiek links van die plat tafelkruin van Tafelberg, waarna (regs en wes van Tafelberg) die koepel van Leeukop en dan Seinheuwel volg. Die oorspronklike Kaapstadse nedersetting (wat deesdae die stadskom genoem word) lê in die natuurlike amfiteater wat deur hierdie natuurverskynsels gevorm word. Duiwelspiek, soos die res van hierdie heuwels, is gevorm uit Tafelbergsandsteen. Daaronder lê graniet en skalie, maar hierdie materiale word nie aan Duiwelspiek se hange aangetref nie. Duiwelspiek is 1 000 meter hoog, laer as Tafelberg se 1 087 meter. Die plantegroei aan die hange is tipiese Kaapse fynbos. Aan die suidekant van Duiwelspiek is die Rhodes-gedenkteken, 'n aandenking aan Cecil Rhodes, asook die Universiteit van Kaapstad wat oor die suidelike voorstede van Kaapstad uitkyk: oor die Kaapse Vlakte na Stellenbosch, Somerset-Wes en die Hottentots-Hollandberge in die verte. 'n Kopergravure uit Jürgen (of Georg) Andersen se reisbeskrywing van 1644 dui Duiwelspiek aan as die Blaseballch, oftewel Blaasbalk.


Die Inkwisisie was 'n offisie van die Rooms-Katolieke Kerk wie se taak dit was om kettery te onderdruk. Hulle aksies en samewerking met die plaaslike regerings is onderwerpe van aansienlike geskiedkundige ondersoek. Die Inkwisisie was 'n permanente instelling in die Katolieke Kerk wat die taak opgelê is om kettery te verwoes. Anders as baie ander gelowe (bv., Boeddhisme, Judaïsme) het die Katolieke Kerk 'n hiërargiese struktuur met 'n sentrale burokrasie. Ná Konstantinopel die vervolging van die kerk beëindig het, het die plaaslike administratiewe strukture van die Ryk (die westelike kerk) saamgekom as een hiërargie met Rome as middelpunt. Dié wie se geloofsoortuiging of -beoefening genoegsaam afgewyk het van die ortodoksie van die rade het nou die onderwerp geword van pogings om hulle terug na die kerkskool te bring. Weerstand het vele maal tot vervolging gelei. Kettery (van die Grieks katharos wat "suiwer" beteken. Die Engels heresy, kom van die Griekse haeresis wat "sekte" of "geloofskool" beteken) was 'n probleem vir die Kerk van die begin af.


Limpopo kan na een van die volgende verwys: Limpopo (provinsie) - 'n provinsie in die noorde van Suid-Afrika. Limpoporivier - 'n rivier op die noordegrens van Suid-Afrika. Limpopo (rugby) – 'n Suid-Afrikaanse rugbyspan wat deel is van die Blou Bulle-rugbyunie. Limpopo Nasionale Park – 'n wildreservaat in Mosambiek.


Die Victoria & Alfred Waterfront is geleë tussen Robbeneiland en Tafelberg in die hart van Kaapstad se werkende hawe, en is een van die gewildste bestemmings in Suid-Afrika. Met die manjifieke see- en berguitsigte aan beide kante, uitstekende winkels en vermaaklikheid asook wêreldklas-hotelle vorm dit ook 'n bedrywige handelsgebied met unieke kantoorruimte en luukse woonstelle in die residensiële marina. Zeitz Museum van Kontemporêre Kuns Afrika Die webtuiste van die Cape Wheel. Geargiveer 29 Mei 2013 op Wayback Machine URL besoek op 16 Junie 2013 Die bootoperateur se webtuiste. URL besoek op 16 Junie 2013 Amptelike webwerf Wikimedia Commons het meer media in die kategorie Victoria & Alfred Waterfront. Koördinate: 33°54′22″S 18°25′13″O / 33.90611°S 18.42028°O / -33.90611; 18.42028


Beaufort-Wes (Engels: Beaufort West) is die hoofdorp van die Groot Karoo met sowat 34 000 inwoners (2011) en 'n oase vir reisigers onderweg op die N1 nasionale pad tussen die Suidwes-Kaap en die Vrystaat en Gauteng, en op die N12 nasionale pad tussen die Suid- en Noord-Kaap. Die R61-provinsiale roete na die Oos-Kaap en KwaZulu-Natal draai ook hier weg. Verder is dit 'n belangrike administratiewe, opvoedkundige, landbou-, handel- en vervoersentrum. Die eerste trekboere het teen 1760 die Koup en die Nuweveld binnegetrek en word die eerste plase in die later distrik Beaufort-Wes aangelê. In daardie jaar is die leningsplaas Hooyvlakte in de Carro, waarop die latere dorp uitgelê sou word, uitgegee. Die streek het egter nog baie jare uiters dun bevolk gebly. Selfs in 1804 was die naaste buurman van komm. Abraham de Klerk van Hooivlakte amper 100 km ver. Teen die einde van die 18de het enkele boere hul veeplase reeds ver noord van die Nuweveldberge gehad. So is die grondslag gelê vir die latere gemeente, dorp en distrik Beaufort-Wes.


Die koningsprotea (Protea cynaroides), ook bekend as die reuseprotea, koningsuikerbos of heuningpot, is 'n blom en die grootste lid van die Protea-genus en is deel van die fynbos. Die plant is endemies aan Suid-Afrika en kom voor vanaf die Sederberg tot Port Elizabeth. Die struik het meer as een stam en word tot 2 m in deursnee en ook tot 2 m hoog. Dit blom regdeur die jaar. Die plant spruit weer uit na 'n vuur. Die saad word deur die wind versprei en die plant is eenslagtig. Die aktiwiteite van voëls is verantwoordelik vir die bestuiwing. Die plant groei in sandsteengrond op hoogtes van 0–1 500 m. Die koningsprotea is die nasionale blom en sportembleem van Suid-Afrika. Dit verskyn op die wapen van Suid-Afrika en die Suid-Afrikaanse nasionale krieketspan (Proteas) se bynaam is aan dié plant ontleen. Blom in die Universiteit Stellenbosch Botaniese Tuin Lys van Nasionale Simbole van Suid-Afrika Alfabetiese lys van Suid-Afrikaanse bome Lys van proteaspesies Inligtingsblad van die Suid-Afrikaanse Regering Geargiveer 26 September 2011 op Wayback Machine Die Protea Atlasprojek Geargiveer 8 September 2012 op Wayback Machine van die Nasionale Botaniese Instituut http://redlist.sanbi.org/species.php?species=799-31 http://pza.sanbi.org/protea-cynaroides https://www.proteaatlas.org.za/sugar7.htm#prcyna http://plantsoftheworldonline.org/taxon/urn:lsid:ipni.org:names:705744-1 Wikimedia Commons het meer media in die kategorie Koningsprotea.


Oka is 'n klein dorpie in die Laurentides-gebergte van Quebec, Kanada. Oka staan veral bekend vir sy klooster van die Trappisteorde, L'Abbaye Cistercienne d'Oka, wat sy eie kaas en sjokolade vervaardig en met sukses bemark. In 2004 het die monnike - van wie die meeste al die ouderdom van sewentig jaar bereik het - besluit om na 'n ander plek te verhuis. In 1990 is een polisieman van die provinsiale polisiediens van Quebec, Sûreté du Québec, dood in 'n botsing met lede van die Mohawk-stam wat die bou van 'n gholfbaan op een van hul graafplase met geweld probeer keer het. Die onluste tussen Maart en September 1990 staan bekend as die Oka-krisis. Hierdie artikel is ’n saadjie. Voel vry om Wikipedia te help deur dit uit te brei.


'n Databasis is 'n versameling inligting met 'n vasgestelde struktuur wat data genoem word. Alhoewel enige versameling inligting 'n databasis genoem kan word, is die term ontwikkel om spesifiek na 'n gerekenariseerde struktuur te verwys. Die sagteware wat gebruik word om 'n databasis in stand te hou, word gewoonlik 'n databasisbestuurstelsel (DBBS) genoem. 'n Databasisstelsel kan op verskillende wyses saamgestel word. Programme wat klein databasisse vir 'n enkele gebruiker op 'n persoonlike rekenaar kan huisves, is volop. In groter databasisse, en waar daar meer gebruikers betrokke is, word daar gewoonlik van 'n aantal programme gebruik gemaak, wat gewoonlik 'n kliëntbedienermodel volg. Die kliëntgedeelte word gebruik vir die invordering van data, om navrae (queries) oor die inligting in die databasis uit te voer, en verslaggewing. Die bediener is die stel programme wat beheer uitoefen oor hoe die data gestoor word en reageer ook op versoeke van die kliënte. Charles Bachman was 'n baanbreker op die veld van moderne databasisse. Hy was nou betrokke by die opkoms van die netwerkmodel (ontwikkel deur CODASYL) en die hiërargiese model gedurende die 1960's.


Objekgeoriënteerde programmering (OOP) is 'n paradigma of verwysingsraamwerk in rekenaarwetenskap waarvolgens sagtewarekomponente as 'n stel voorwerpe (objekte) gemodelleer word wat interaktief (reageer met mekaar) is. Dit word gewoonlik geïmplementeer deur gebruik te maak van 'n objekgeoriënteerde programmeertaal. Voor OOP-tale ontwikkel is, was meeste programmeertale prosedureel (bv. die taal C). In prosedurele tale lê die klem op aksies (funksies) wat take kan verrig deur data te verwerk. Data en aksie is geskei. Hierdie benadering bemoeilik die ontwikkeling van sagteware omdat daar nie oor entiteite wat met mekaar kan reageer gedink kan word nie, maar eerder in terme van data en die aksies wat hierop uitgevoer kan word. OOP voer egter aan dat die data en funksiedeel van dieselfde eenheid of objek moet wees. Sleutelbegrippe in objek-oriëntasie: Abstraksie (Abstraction) Oorerwing (Inheritance) Enkapsulerig (Encapsulation) Polimorfisme (Polymorphism) Die eerste OOP-taal is in 1966 deur Ole-Johan Dahl en Kristen Nygaard van die Norwegian Computing Center geskep. Simula is hoofsaaklik gebruik om rekenaarsimulasies te skep, bv. hoe aansteeklike siektes oor 'n gebied versprei of hoe lugverkeer 'n blokkade oor 'n lughawe mag skep.


Hierdie artikel handel oor musiekharmonie. Harmonie is die kuns van die gebruik van akkoorde (werklik of implisiet) in musiek. Daar word soms daarna verwys as die "vertikale" element van musiek, met melodie die "horisontale" element. Harmonie is soms die resultaat van verskeie gelyktydige melodiese lyne of motiewe, wat ook kontrapunt genoem word. Dan word die harmonie beskryf as polifonies. Die woord harmonie kom van die Grieks ἁρμονία harmonía wat "verbinding" beteken. Die konsep van harmonie dateer terug na die tyd van Pythagoras. Harmonie is gebaseer op botone en resonansie. Note kan as harmonieus geag word wanneer sommige van die botone van elke noot, veral die harder botone (wat gewoonlik die laeres is), op dieselfde frekwensie is (binne 'n klein foutinterval). In elke tradisie van musiekuitvoering, -komposisie, en -teorie bestaan sekere harmoniereëls. Alhoewel harmonie meestal die gevolg van twee of meer gelyktydige note is, is dit moontlik om harmonie te skep met slegs 'n melodiese lyn. Solo-instrumente kan deur die opeenvolging van note harmonie ten volle oordra, sonder dat akkoorde gebruik word. Verskeie voorbeelde hiervan bestaan in die barokperiode.


'n "Geuzelied" is 'n lied uit die tagtigjarige oorlog in Nederland. Hierdie liedere het ontstaan tussen die "watergeuze", seerowers wat die protestantse opstand gesteun het. Daar is boeke uit hierdie tyd met geuzeliedere. Slegs enkele hiervan is vandag nog bekend. Die nasionale volkslied van Nederland is 'n geuzelied, die Wilhelmus. Hierdie artikel is ’n saadjie. Voel vry om Wikipedia te help deur dit uit te brei.


Vanuit Dives-sur-Mer in die huidige département Calvados (Normandië, Frankryk) het Guillaume le Conquérant (Willem die Veroweraar) in die jaar 1066 sy veldtog teen Engeland begin. Die dorp se belangrikste besienswaardigheid is die Romaans-Gotiese kerk. Sy langskip is met houttafels versier. Die dorp het vandag sowat 6 000 inwoners. Tydens die somer vier hulle die marionettefees (Le Festival de la Marionnette). Die amptelike webwerf van Dives-sur-Mer Hierdie artikel is ’n saadjie. Voel vry om Wikipedia te help deur dit uit te brei.


Deauville is 'n stad aan die Normandiese Côte Fleurie, in die département Calvados (Frankryk), met sowat 4 000 inwoners. Deauville staan wêreldwyd bekend as luukse seebad waar ook die feeste van die Amerikaanse en Asiatiese film gereeld gevier word. Die stad beskik oor 'n casino, 'n perderenbaan, 'n jaghawe, talle statige villa's in die boustyl van die "Fin de siècle", luukse boetieke, 'n sentrum vir aktiewe thalassoterapie en thalasso-estetiek, die "Promenade des Planches" en die beroemde diskoteek "Les Planches".


Die Heilige Graal (van Oudfrans graal "skottel") is een van die bekendste mites van die Westerse geskiedenis en letterkunde wat die soektog na 'n baie begeerlike voorwerp beskryf. Die vroegste bronne van die Graal-tematiek is waarskynlik nie van Christelike oorsprong nie. Die graalslegendes is blykbaar verwerkings van ou Keltiese motiewe uit die Mabinogion, soos byvoorbeeld koning Artus se reis na die ketel van Annwn. Die Graal-tematiek vermeng moontlik kenmerke van ou vrugbaarheidskulte, Keltiese mites waarin horings of ketels van oorvloed sentraal staan, en Christelike motiewe en simboliek. Die Heilige Graal is aanvanklik as 'n steen, 'n boek of 'n standbeeld voorgestel. Later word dit as 'n kelk, 'n bord of as 'n ketel beskryf. In die eerste verwerking in die Middeleeuse literatuur van die laat 12de eeu toon die Graalslegendes sterk Christelik invloede; die Graal word nou onder meer as die mitiese jaspisbeker beskou wat Jesus Christus tydens die Laaste Avondmaal gebruik het en waarin Josef van Arimatea ná Jesus se kruisiging sy bloed opgevang het. Later het hy die beker volgens legendes na die Britse eilande saamgeneem.


Die krukas is 'n meganiese onderdeel van 'n enjin wat in staat is om die resiprokerende beweging van 'n suier om te skakel na 'n draaibeweging. In 'n resiprokerende enjin, skakel dit die resiprokerende beweging van die suier om na rotasiebeweging; terwyl dit in 'n resiprokerende kompressor, die rotasie-beweging in resiprokerende beweging omskakel. Ten einde die omskakeling tussen die twee bewegings te kan doen, het die krukas krukpenne, bykomende dra-oppervlaktes wat se as uit lyn geplaas is t.o.v. die krukas, en waaraan die grootkoppe van die koppelstange van elke silinder heg. Die krukas word gewoonlik aan 'n vliegwiel gekoppel om die polsende aard kenmerkend van die vierslagsiklus te verlaag. Soms word 'n vibrasiedemper ook aan die teenoorgestelde kant van die krukas geïnstalleer. Hierdie vibrasies word dikwels veroorsaak deur wringkragte van die silinders verste van die aangedrewe kant, wat oor die krukaslengte voortgeplant word, weens die elastisiteit van die metaal. 'n Romeinse ysterkruk van 'n onbekende doel, wat dateer uit die 2de eeu n.C. is uitgegrawe in Augusta Raurica, Switserland.


Die Gleditsia is 'n hoë, slanke, peuldraende boom met fyn, saamgestelde blare. Die stam word soos 'n turksvy bedek met doringtossels. Fyn, wit bloeiwyses word gedra vanaf midsomer. Die soort is inheems aan die Mississippivallei, maar is uitgevoer na Europa waar dit 'n gewilde tuin- en sierboom is. Der Kosmos Baumführer. Humphries, Press, Sutton


Die Seealpe (Frans: Alpes Maritimes, Italiaans: Alpi Marittime) is 'n bergreeks in die westelike deel van die Alpe, in die grensgebied tussen Frankryk en Italië. Die Cottiese Alpe sluit in die noorde en die Provensaalse Alpe in die weste by die Seealpe aan. Hulle word in die ooste deur die bergpas Colle di Tenda van die Liguriese Alpe geskei. Uitlopers van die Seealpe strek in die suide tot by die kus van die Middellandse See. Die hoogste bergspits is die Punta Argentera met 3 297 meter, terwyl die Mont Clapier die suidelikste bergpiek van die Alpe met 'n hoogte van meer as 3 000 meter is. Groot dele van die Seealpe is geleë in die Nasionale Park Mercantour. Hierdie artikel is ’n saadjie. Voel vry om Wikipedia te help deur dit uit te brei.


Jacobsbaai is 'n residensiële ontwikkeling van die jare negentig aan die Kaapse Weskus tussen Vredenburg en Saldanha. Huise word streng volgens bouriglyne ontwerp om te voldoen aan die Weskus-volksboukundige styl. Die Jacobsbaai-katstert kom hier voor en is 'n bedreigde spesie. Lys van dorpe in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Die NAVO-spelalfabet is 'n algemene naam vir die radiotelefonie-spelalfabet van die Internasionale Burgerlugvaartorganisasie (ICAO), wat woorde aan letters in die alfabet toeken sodat kritiese kombinasies van letters uitgespreek en verstaan kan word deur vliegtuigbemannings en lugvaartbeheer ongeag van hulle moedertaal. Die Internasionale Telekommunikasie-unie (ITU), die Federal Aviation Administration (FAA) van die V.S.A. asook die American National Standards Institute (ANSI) het soortgelyke weergawes. Tensy anders gespesifiseer, is die spelling en uitspraak soos amptelik deur die ICAO voorgeskryf en aanvaar deur die FAA en die ITU. Die ICAO dui onbeklemtoonde numeriese lettergrepe in kleinletters aan (en beklemtoonde lettergrepe in Hoofletters). In belang van eenvormigheid, word beklemtoonde lettergrepe hier, net soos met die FAA lettergreepstyl, in VETLETTERS aangedui. Let wel bogenoemde uitspraak is nie die amptelike FAA se uitspraakwyse nie maar slegs die skrywer se poging om die korrekte weergawe weer te gee volgens Afrikaanssprekendes se spraakgewoontes. Ondanks sy algemene naam, verskyn die alfabet skynbaar nêrens in enige amptelike publikasies van die Noord-Atlantiese Verdragsorganisasie nie. Dit mag dalk sy naam Navo spelalfabet gekry het vanweë die wye aanvaarding daarvan deur elkeen van NAVO se hooflande en word dus gebruik tydens NAVO-oefeninge.


Play media Die Marseillaise is die volkslied van Frankryk. Luitenant Rouget de Lisle skryf die lied 1792 in Straatsburg. Die Marseillaise verwerf bekendheid toe die vrywilligers van Marseille, wat destyds op pad na die front is, dit tydens hulle mars deur Parys sing. Die Franse sangeres Mireille Mathieu sing La Marseillaise (MP3) Mireille Mathieu sing La Marseillaise op YouTube (video)


Silikon (Latyn: Silicium) is die chemiese element in die periodieke tabel met die simbool Si en atoomgetal van 14. As 'n tetravalente metalloïede element is silikon minder reaktief as sy chemiese analoog, koolstof. Dit is die tweede volopste element in die Aarde se kors en maak 25.7% daarvan uit in gewig. Dit kom voor in klei, veldspaat, graniet, kwarts en sand, hoofsaaklik in die vorm van silikondioksied (ook bekend as silika) en silikate (verbindings wat silikon, suurstof en metale bevat). Silikon is die hoofbestanddeel van glas, sement, keramieke, die meeste halfgeleiermateriale en silikone. Laasgenoemde plastiese stof word dikwels verwar met silikon. Silikon word meer algemeen as germanium gebruik as halfgeleier, omdat germanium probleme ondervind met terugwaartse lekstroomvloei. In sy kristallyne vorm het silikon 'n metaalglans en 'n gryserige kleur. Selfs al is dit 'n relatief inerte element, reageer silikon steeds met halogene en verdunde alkalieë, maar die meeste sure (behalwe vir 'n kombinasie van salpetersuur en fluoorsuur) het geen invloed daarop nie. Elementêre silikon is deurlaatbaar vir 95% van die golflengtes van infrarooi lig.


A.G. Visser (1878–1929) was ’n dokter en Afrikaanse digter wat twee keer met die Hertzogprys bekroon is. Hy was algemeen bekend as die "sanger van die Suikerbosrand". Andries Gerhardus Visser is op 1 Maart 1878 op die plaas Zaaifontein in die distrik Fraserburg in die Noord-Kaap gebore, waar sy vader hom in 1877 tydelik gevestig het om weiveld te kry vir sy vee. 'n Groot droogte het sy ouers van hulle plaas in die distrik Carnarvon verdryf, en hy is in 'n tentjie op die werf van die plaashuis, onder die skaduwee van 'n peerboom gebore. Hy gaan skool op Daljosafat (twee ander bekende skrywers, Totius en D.F. Malherbe is in dié tyd ook saam met hom op skool), ontvang opleiding in onderwys aan die Normaalkollege te Kaapstad, en studeer in die geneeskunde in Edinburg, Skotland, van 1901 tot 1906. Hy is die derde seun en een van ses kinders van Andries Gerhardus Visser en Martha Engela Elizabeth Roussouw, wat in 1873 met mekaar getroud is. Hy het vier broers (Floris, Daniël, Frans en Jan) en een suster (Anna Engela Magdalena).


Die Rosettasteen is 'n donker granietsteen wat in 1799 in Egipte ontdek is. Die steen is 112.3 cm hoog, 75.7 cm wyd en 28.4 cm dik. Dit is 'n verordening wat dateer uit 196 v.C. van priesters van die dorp Memphis wat die lof besing van Ptolemeus V, onder andere vir die verligting van sekere belastings. Die teks is in twee tale, Egipties en Grieks, met die Egipties in twee tipes skrif, Egiptiese hiërogliewe en demotiese skrif. Die ontdekking van die Rosettasteen het dit moontlik gemaak om hiërogliewe te ontsyfer aangesien die teks in die drie weergawes weergegee is. Die steen is gedurende die Hellenistiese tydperk uitgekap en is vermoedelik oorspronklik in 'n tempel vertoon, moontlik by die nabygeleë Sais. Dit is waarskynlik in die laat oudheid of gedurende die Mameluk-tydperk verskuif, en is uiteindelik as boumateriaal gebruik in die bou van Fort Julien naby die dorp Rasjied (Rosetta) in die Nyldelta. Die steen is in 1799 deur 'n Franse luitenant, Pierre-François Bouchard ontdek by die hawestad Rosetta (ook bekend as Rasjied) in die tyd van die Franse besetting van Egipte onder Napoleon.


Die bruinarend (Hieraaetus wahlbergi) is 'n arend en algemene somerstandvoël. In Engels staan die voël as die Wahlberg's Eagle. Dit was voorheen geklassifiseer as Aquila wahlbergi. Die voël is 55 tot 60 cm lank en weeg 900 tot 1500g. Dit het 'n vlerkspan van 1.4m. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Newman se Voëls van Suider-Afrika, Struik Nature, Gedenkuitgawe 2010, ISBN 978-1-77007-877-2 Hierdie artikel is ’n saadjie. Voel vry om Wikipedia te help deur dit uit te brei.


Die manglietvisvanger (Halcyon senegaloides) is 'n skaars plaaslike trekvoël. Dit broei tydens die somer in kuswoud en oewerruigtes. Die voël oorwinter in manglietmoerasse. In Engels staan die voël bekend as die Mangrove Kingfisher. Die voël is 22 tot 24 cm lank en weeg 75 tot 90 gram. Die snawel is rooi (nie rooi-en-swart) asook die bene. Daar is 'n swart gewrigsvlek aan die ondervlerk en die kop is donkerder grys. Die voël is effens swaaarder as die bosveldvisvanger. Die rug is ligblou wat die voël onderskei van ander spesies in dieselfde genus. Die jong voël het 'n bruinerige snawel en die bors is donker geskub. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7


'n Alveolêr of Alveolaar verwys in die fonetiek na die vorming van 'n konsonantklank deur die tong wat met die boonste tandkas of superieure alveolêre rand (Latyn alveus = holte) kontak het. Afhangende van die druk waarmee dit gedoen word en van die gepaardgaande kromming van die tongpunt en van die mate van deurlating van lug sal die klank wat meegebring word wissel van 'n sagte /l/, /n/ oor /d/, /dh/, /th/, /t/ na tong /r/ of /s/ en /z/. Voorbeelde van alveolare in Afrikaans is t, d, l en n. Palato-alveolaar


Croesus neem die Persiese stad Pteria oor en maak die inwoners slawe. Die veldslag van Pteria word geveg tussen Croesus van Lidië en Kores die Grote. Anaximander (sommige bronne gee 545 v.C. of 546 v.C.) Thales van Miletus


Die Tết Offensief of Tết Aanval (Viëtnamees: Sự kiện Tết Mậu Thân 1968 of Tổng tiến công và nổi dậy Tết Mậu Thân) was 'n reeks operasionele aanvalle gedurende die Viëtnamoorlog, gekoördineer tussen bataljon sterkte elemente van die Nasionale Front vir die Bevryding van Viëtnam of "Viëtkong" (VC) en Divisie eenhede van Noord-Viëtnam se People's Army of Vietnam (PAVN), teen Suid-Viëtnam se Army of the Republic of Vietnam (ARVN), die Verenigde State militêre eenhede en ander ARVN-geallieerde magte. Die operasies word genoem die Tết Offensief omdat dit beplan was om in aanvang te neem die nag van 30-31 Januarie 1968, Tết Nguyên Đán (die maan nuwe jaar). Die offensief het aangehou tot in 1969. Die Tết Offensief het tot 'n operasionele nederlaag vir die Noord-Viëtnam en VC gely. Die Tết Offensief word egter ook algemeen beskou as 'n keerpunt in die Viëtnamoorlog waartydens die NLF en PAVN 'n enorme sielkundige en propagandaoorwinning behaal. Populêre steun vir die oorlog in die VSA het gou hierna gekwyn en het bygedra tot die onttrekking van Amerikaanse soldate.


Die Dom Luis I brug (Portugees: Ponte Dom Luís I) oor die rivier Douro is 'n opvallend konstruksie in die Portugese stad Porto. Die brug is vernoem na koning Lodewyk I van Portugal (Dom Luís I, 1861 - 1889), wat die brug dan ook op 31 Oktober 1886 geopen het. Sodra mens bewus word daarvan dat die brug ontwerp is deur Teófilo Seyrig, 'n Belgiese medewerker van Alexandre Gustave Eiffel, herken mens ook elemente van die Eiffeltoring daarin. Konstruksie het in 1881 begin en die brug is op 31 Oktober 1886 amptelik geopen. Verkeer is aanvanklik oor twee brugdekke 44 meter bo mekaar gedra. Die onderste vlak het motorverkeer tussen die laagliggende stadsdele ondersteun en die boonste het die hoogliggende stadsdele met 'n metro-dek verbind. Beide was ontoeganklik vir voetgangers. Elke brugdek word deur staal boog konstruksie ondersteun. Die ou spoorbrug in Porto, die Maria Pia-brug, is deur Eiffel & Co. ontwerp en hoewel dit ontbreek aan die onderdek is daar duidelike ooreenkomste tussen die twee bûe.


Die Cisalpino was 'n sneltrein wat die stede Stuttgart (Duitsland), Basel, Genève, Zürich (Switserland), Milaan, Venesië en Florence (Italië) met mekaar verbind het. Die Italiaanse kantelbaktrein ETR 470, wat in die volksmond as "Pendolino" bekend staan, het 'n gerieflike en snelle verbinding tussen Italië, Switserland en Duitsland gebied. Die Cisalpino het op drie lyne gery, wat almal deur een of meer van die Switserse Alpe se groot spoorwegtonnels geloop het: Stuttgart - Zürich - (Gotthardtonnel) - Milaan - Florence (hierdie lyn is verkort tot die verbinding Stuttgart-Zürich) Basel - Bern - (Lötschbergtonnel) - Brig - (Simplontonnel) - Milaan Genève - Lausanne - Brig - (Simplontonnel) - Milaan - Venesië Die trein het twee klasse gehad (eersteklaspassasiers het selfs kragproppe ter beskikking gehad) en het ook oor 'n eetwa beskik. Die Cisalpino is bestuur deur die Cisalpino AG, wat sy hoofkwartier in Bern gehad het en 'n gemeenskaplike onderneming van die Switserse spoorwegmaatskappy SBB/CFF en die Italiaanse Trenitalia was.


Hierdie artikel handel oor die taal. Vir die etniese groep, sien Finne. Fins (suomi [ˈsuomi] luister (hulp·inligting) of suomen kieli [ˈsuomen ˈkieli]) behoort tot die Oosseefinse tak van die Fins-Oegriese tale, wat een van die twee subfamilies van die Oeraalse tale verteenwoordig. Fins is nou verwant aan Estnies en verlangs aan Hongaars. Dit is naas Sweeds een van die twee amptelike tale van Finland met sowat 4,7 miljoen moedertaalsprekers (92 persent van die totale bevolking) en ook een van die ampstale van die Europese Unie. Fins is ook 'n amptelike minderheidstaal in Swede, waar dit deur sowat 300 000 inwoners gepraat word. Daar is ook klein Finstalige groepe in die Noord-Noorse streek Finnmark, in die Russiese Republiek van Karelië en in Estland. Fins verskil as 'n Fins-Oegriese taal, net soos Hongaars, in baie opsigte sterk van die Indo-Europese tale, wat oorwegend in Europa gepraat word. Oor die eeue heen het die kontak met Indo-Europese tale egter 'n groot invloed op byvoorbeeld die sinsbou en woordeskat van die Finse taal uitgeoefen.


In algebraïese meetkunde is die Lemniskaat van Gerono 'n algebraïese vlakkromme van graad vier en genus nul met agtvormige vorm of die vorm van 'n ∞-simbool. Dit het die vergelyking x 4 − x 2 + y 2 = 0. {\displaystyle x^{4}-x^{2}+y^{2}=0.} Dit is deur Camille-Christophe Gerono bestudeer. Omdat die kromme van genus nul is, kan dit deur rasionele funksies geparameteriseer word; een manier om dit te doen is x = t 2 − 1 t 2 + 1 ,   y = 2 t ( t 2 − 1 ) ( t 2 + 1 ) 2 . {\displaystyle x={\frac {t^{2}-1}{t^{2}+1}},\ y={\frac {2t(t^{2}-1)}{(t^{2}+1)^{2}}}.} Anders as die Lemniskaat van Bernoulli of die Lemniskaat van Booth is die dubbelpunt by die oorprong van die Lemniskaat van Gerono nie 'n gewone dubbelpunt nie aangesien dit 'n delta invariant van twee het.


Die Ontugwet (Wet No. 21) van 1950 was 'n wet onder die Apartheidstelsel wat eens 'n verbod op seksuele verhoudings tussen lede van die wit rassegroep en die swart rassegroep geplaas het. Dit het die maatreëls van die vroeëre Ontugwet No. 5 van 1927 uitgebrei om seksuele verhoudings tussen blankes en lede van alle ander rassegroepe te verbied. Dit was een van die mees omstrede wette van Suid-Afrika onder Apartheid. Die wet was daarop gemik om die vermenging van rasse binne die huwelik en ander seksuele verhoudings te verhoed. Die Wet op Verbod van Gemengde Huwelike en die Ontugwet was van die eerste belangrike stukke apartheidwetgewing. Gemengde huwelike is in 1949 in Suid-Afrika verbied. Onder die vaandel van die ontugwet het die Suid-Afrikaanse Polisie gemengde paartjies wat daarvan verdink is dat hulle in 'n seksuele verhouding verkeer het, vervolg. Verdagtes se privaatheid is in die proses geskend, huise binnegedring en deure oopgestamp. Een van die eerste persone wat weens die Ontugwet veroordeel is, was 'n Kaaps-Hollandse blanke predikant; hy is betrap terwyl hy seksuele omgang met sy huisbediende in sy motorhuis gehad het.


Hierdie artikel handel oor een van die drie Belgiese geweste. Vir ander artikels met 'n soortgelyke benaming, sien asseblief die Wallonië. Die Waalse Gewes (Frans: Région Wallonne [walɔni], Duits: Wallonische Region, Nederlands: Waals Gewest), algemeen bekend as Wallonië (Frans: Wallonie [walɔni], Duits: Wallonie(n), Nederlands: Wallonië [ʋaːˈloːni.ə] luister (hulp·inligting), Waals: Walonreye [walɔnʀɛj]; Luxemburgs: Wallounesch), is een van die drie Belgiese geweste (régions). Dit bestaan uit vyf provinsies Waals-Brabant, Henegouwen, Luik, Luxemburg en Namen, soos beskryf in artikel 5 van die Grondwet. Die streek het 'n oppervlakte van 16 844 km2 vir 3 610 089 inwoners op 1 Januarie 2017, wat 55.18% van die Belgiese gebied verteenwoordig, 31.94% van die Belgiese bevolking en 'n bevolkingsdigtheid van 214.32 inwoners per km². In 1970 gestig na die Waalse Beweging se eise vir 'n politieke erkenning van Wallonië, verkry dit 'n bevel en 'n uitvoerende gesag met die spesiale wet van 8 Augustus 1980.


Die Europese wielewaal is 'n voël en 'n redelik algemene tot skaars somerbesoeker aan Suid-Afrika. Die mannetjie se swart vlerke onderskei hom van die Afrikaanse Wielewaal se mannetjie; die wyfies en jonges lyk eenders. Daar is altyd meer wyfies en jonges as mannetjies. Die voël bereik 24 cm in lengte. Hulle hou een-een in breëblaar-boomveld, gemengde bosveld, oewerbos en verskeie ander dig beboste habitats, insluitend uitheemse bome. Kom yl versprei oor groot dele van die binneland voor. Uiter 'n welluidende "wieela-wioee", wat selde gehoor word, asook die skor alarmroep van al die wielewale. Engelse naam: European Golden Oriole Wetenskaplike naam: Oriolus oriolus Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Newman se Voëls van Suider-Afrika, ISBN 1868729826


Du Pré Alexander, die 2de graaf van Caledon, was die tweede bugerlike goewerneur van die tweede Britse bewind aan die Kaap. Du Pré Alexander is op 14 Desember 1777 in Ierland gebore en kom in 1807 na die Kaap om genl. Craig as goewerneur op te volg. Hy bekleë die posisie tot 1811. Tydens sy ampstermyn het hy die rondgaande howe ingestel om sake buite die jurisdiksie van die landdroste en heemrade te verhoor. Hy het ook die distrik George geproklameer, netelige sake gehanteer gevolg deur die afskaffing van slawerny in 1807, en regulasies opgestel om die regsposisie van die Hottentotte te verbeter. Hy is op 8 April 1839 in Ierland oorlede. Sy naam leef voort in die dorp Caledon in die Wes-Kaap asook die Caledonrivier in die Vrystaat, 'n takrivier van die Oranjerivier. Lys van kommandeurs en goewerneurs van die Kaapkolonie Hierdie artikel is ’n saadjie. Voel vry om Wikipedia te help deur dit uit te brei.


Middeleeuse kookkuns verwys na die voedsel, kookmetodes en eetgewoontes van verskeie Europese kulture tydens die Middeleeue, 'n periode van ongeveer die 5de eeu tot die 16de eeu, wat sterk verskil van die verfynde kookkuns van die Griekse en Romeinse oudheid. Die veranderinge ten opsigte van die dieet en maniere van kos voorberei het regoor Europa in die spanningsveld tussen hongersnode, religieuse voorskrifte en adellike verspilsug plaasgevind. Daar is min bekend oor die ontwikkeling van die vroeg-Middeleeuse kookkuns. Deskundiges soos Günter Wiegelmann in sy publikasie Alltags- und Festspeisen neem aan dat die eetgewoontes van die gewone bevolking tussen 1000 en die 17de eeu nouliks verander het, veral met die oog op die stadige ontwikkeling van voedselproduksie en die tegnologie wat hierby ingespan is. Die landboukundige drieslagstelsel met sy wisseling van somer- en wintergraan en weidevelde, wat in die 8ste eeu ingevoer is, het eeue lank dieselfde gebly. Brood was die algemene stapelvoedsel, gevolg deur ander graankosse soos pap en pasta. Vleis is hoër geag en duurder as graan of groente. Algemene middels wat by kos gevoeg is om die smaak te verbeter, was wyn en asyn en verjus, die sap van groen (onryp) vrugte.


Jacobus Gideon Nel (Koos of Kosie) Strauss, oftewel J.G.N. Strauss, (17 Desember 1900 op Calvinia, Noord-Kaap – 7 Maart 1990) was die derde (en voorlaaste) leier van die Verenigde Suid-Afrikaanse Nasionale Party, nadat hy genl. Jan Christian Smuts met laasgenoemde se dood in 1950 opgevolg het. Strauss dra die onderskeiding dat hy die eerste dienende leier van 'n groot Suid-Afrikaanse politieke party was wat van sy amp onthef is en wel op 21 November 1956. Strauss bekwaam hom as advokaat aan die Universiteit van Kaapstad en die Universiteit van Suid-Afrika, maar dien eers as privaatsekretaris van Smuts van 1923 tot 1924. Ses jaar later word hy in die kiesafdeling Langlaagte lid van die provinsiale raad vir die Suid-Afrikaanse Party. Hy word in Desember 1932 tot die parlement verkies as kandidaat vir dieselfde party in 'n sleuteltussenverkiesing in Germiston-distrik, kort nadat Suid-Afrika gedwing is om die goudstandaard te verlaat. In 1939 (sommige bronne gee 1944) word hy minister van landbou en bosbou in die Smuts-kabinet, 'n amp wat hy beklee tot en met die verkiesing van 1948, waarin die Nasionale Party die V.P. verslaan het.


Die term Islamofascisme is 'n omstrede neologisme wat na moontlike ooreenkomste tussen sekere moderne Islamitiese groeperings en die Europese fascistiese bewegings van die vroeë 20ste eeu, neofascistiese bewegings of totalitêre ideologieë verwys. Organisasies, wat as "Islamofascisties" beskryf is, sluit al-Kaïda (en sy ondersteuners soos die Salafi-groep vir Preek en Stryd, Jemaah Islamiyah in Indonesië en ander) en die destydse regering van Iran in. Kritiese stemme beweer dat die vereenselwiging van die Islamitiese godsdiens met die fascisme 'n beledigende en ongeskikte politieke epitheton sou wees. Die Engelse woord Islamofascism word deur die Amerikaanse woordeboek New Oxford American Dictionary erken en gedefinieer as "a controversial term equating some modern Islamic movements with the European fascist movements of the early twentieth century." Sommige kommentators beskou Islamofascisme as 'n beweging wat deur Islamiste en hulle pogings om die primitiewe en onmenslike Sjaria-"regstelsel" weer in te voer en op geweldsame manier 'n nuwe verenigde Moslemstaat te skep.


Homofone is woorde wat presies eenders klink, maar waarvan die betekenis en spelling verskil. Die woorde vlei en vly is homofone van mekaar: Sy vlei (heuning om mond smeer) hom sodat hy vir haar gunsies sal doen. Hy vly (neerlê) hom op die bank neer. In hierdie geval is faal en vaal homofone van mekaar: Die poging sal faal (misluk). Die prent is baie vaal (die kleur).


Zefirinus was die vyftiende pous van die Rooms-Katolieke Kerk. Pous Zefirinus was 'n Romein van geboorte. Sy geboortedatum is onbekend. Hy is oorlede op 20 Desember 217. In 199 volg hy Pous Victor I op en word na sy dood opgevolg deur Pous Callixtus I. Hy is begrawe in 'n aparte kripte in die Callixtus begraafplaas op die Via Appia. Die naam Zefirinus beteken “Weste wind”. Pous Zefirinus lei die Kerk in die 3de eeu, 'n periode gekenmerk deur dogmatiese probleme oor die Drie-eenheid, gnostieke leerstellings, montanisme en modalisme. Sy beeld word veral bepaal deur die geskrifte van die latere teenpous Hippolitus. Hy noem Zefirinus “swak en korrup”. Hy verwyt Zefirinus laksheid jeens die sabellianisme en die monargianisme. Desondanks word die verspreider van die opvattings Noëtius van Smirna deur Zefirinus met die instemming van sy raadsman die latere Pous Callixtus geëkskommunikeer. Hippolitus en Pous Zefirinus het veral verskil oor boetedoening. Zefirinus en Callixtus was van mening dat boetedoening en vergiffenis herhaal kan word na terugval in die sonde, terwyl Hippolitus dit veroordeel het. Dit het in 217 tot 'n skisma gelei.


Kindermishandeling is die fisieke, seksuele, of emosionele mishandeling van kinders deur hul ouers, voogde, of ander mense. Terwyl die meeste kindermishandeling in die kind se eie huis gebeur, is baie gevalle al aangeteken waar kinders mishandel word in sommige organisasie waar kinders betrek word, soos kerke, skole en kindersorgsentrums. Soms vind kindermishandeling op enige lukrake plek plaas, soos ontvoerings en moorde. Hoofartikel: Geskiedenis van kindermishandeling Strydig met die algemene opvatting, is kindermishandeling nie 'n nuwe verskynsel weens die hedendaagse stresvolle lewenswyse en hoë werkloosheidsyfer nie. Reeds in die antieke tye het kindermishandeling plaasgevind, maar dit is nie as sulks geïdentifiseer nie. Verandering in denkwyses aangaande sekere seksuele gebruike kan gesien word as 'n aanhoudende siklus eerder as 'n lineêre vooruitgang. Sekere gedrag was voorheen gesien as normaal, maar later is dieselfde gedrag gedefinieer as afwykend. 'n Seksuele gebruik kon in die antieke tye gesien word as normaal, maar soos die siening van die samelewing verander het ten opsigte van dié gebruik, só het hul houdings ook verander na een wat die seksuele gebruik definieer as immoreel.


VfB Speldorf is 'n sokkerklub uit Mülheim an der Ruhr in die deelstaat Noord-Rynland-Wesfale in Duitsland. Speldorf is 'n stadsdeel van Mülheim. Die klub is op 19 Januarie 1919 gestig as opvolger van SC Preußen Speldorf, wat voor die Eerste Wêreldoorlog bestaan het. Speldorf het in die 1930’s twee keer aan die uitspeelwedstryde om promosie na die Gauliga Neder-Ryn deelgeneem, maar kon nie deurdring nie. Die klub se beste prestasie was om in 1956 te promoveer na die 2. Oberliga Wes, destyds op die tweede vlak van die Duitse sokkerstruktuur. Die klub speel tradisioneel sy tuiswedstryde op die Stadion am Blötter Weg, wat slegs sowat 2 500 toeskouers akkommodeer (meesal staanplekke). Die stad Mülheim an der Ruhr en VfB Speldorf is tans in samesprekings gewikkel om die klub vanaf die 2008/09-seisoen na die na die Ruhrstadion te skuif (wat aan die stad behoort), aangesien die infrastruktuur van die Stadion am Blötter Weg nie na wense is nie en Speldorf tans die klub is wat op die hoogste vlak meeding van enige klub uit die stad. Die stadion is vroeër deur 1.


Die term storm verwys na 'n weerverskynsel in die atmosfeer van 'n planeet, wat swaar weer met sterk winde behels. Storms op die aarde word onder meer gekenmerk deur stormwind, donder en bliksems (in die geval van 'n donderbui), swaar reën (soms ook ysreën) of stormsterkte-wind wat materie beweeg, soos byvoorbeeld 'n sneeustorm, haelstorm, sandstorm, werwelwind of tornado, waarvan die drie laasgenoemdes groot hoeveelhede sand of stof opskop en soms oor groter afstande beweeg. Werwelwinde en tornado's is selfs in staat om swaar voorwerpe op te tel en berokken groot skade in die gebiede wat deur hulle getref word. Gewoonlik word winde met 'n snelheid van tenminste 20,8 meter per sekonde (74,9 kilometer per uur) of 12 Beaufort in die weerkunde storms genoem. Storms met windsnelhede van tenminste 32,7 meter per sekonde (117,7 kilometer per uur) of 12 Beaufort word orkane genoem. Storms ontstaan as gevolg van groot drukverskille in die atmosfeer, wat oor 'n relatief klein afstand optree. Hierdie verskynsel is kenmerkend vir magtige laagdrukgebiede.


In wiskunde word die Cartesiese koördinatestelsel gebruik om elke punt in 'n vlak uniek te bepaal deur twee getalle, gewoonlik die x-koördinaat en die y-koördinaat van die punt. Om die koördinate te definieer word twee gerigte lyne loodreg met mekaar (die x-as of abscissa en die y-as of ordinaat), sowel as die eenheid-lengte, wat op die twee asse gemerk word (sien Figuur 1), gespesifiseer. Cartesiese koördinatestelsels word ook in ruimte (waar drie koördinate gebruik word) en in hoër dimensies. Deur die Cartesiese koördinatestelsel te gebruik kan meetkundige vroms (soos krommes) deur algebraïese vergelykings wat die koördinate van die punte op die vorm bevredig, beskryf word. Die sirkel met radius 2 kan beskryf word deur die vergelyking x² + y² = 4 (sien Figuur 2). Cartesiese verwys na die Franse wiskundige en filosoof René Descartes (latyns: Cartesius), wat, onder andere, werk gedoen het om algebra en Euklidiese meetkunde saam te smelt. Die werk was belangrik in die ontwikkeling van analitiese meetkunde, analise, en kartografie. Die idee vir die stelsel is in in 1637 in twee geskrifte deur Descartes ontwikkel.


Die term Moeselromaans verwys na die Romaanse taal wat teen die einde van die Romeinse tydperk in die provinsie Gallia Belgica (Belgica I) – die gebied van die Moesel- en Saarriviere – gepraat is. Hierdie gebied is oorwegend deur geromaniseerde Keltiese stamme bewoon (waaronder die Treverers langs die Moesel), alhoewel ook baie Laetes (Germaanse huursoldate) hulle hier gevestig het. Ná die einde van die Romeinse heerskappy het Frankiese stamme die gebied beset. Ten spyte van die sterk Germaanse invloed het 'n aantal klein Romaanse taalgebiede tot by die 11de eeu hier bestaan. Voor die Volksverhuising het die Galloromeinse taalgebied byna die hele Frankryk, die Waalse suide van België, die Groothertogdom Luxemburg en die vroeëre Duitse administratiewe distrikte Trier en Koblenz (Latyns: Confluentes) beslaan. Die Romeinse provinsie Germania Inferior teen die linkeroewer van die Ryn – met die huidige Nederland en die Duitse Rynland tot by die Ahrrivier in die suide – was reeds in die antieke oudheid deur 'n groot aantal Germaanssprekende bewoners gekenmerk, terwyl Germaanse stamme in Germania Superior (vanaf Koblenz tot by Basel in die suide) minder talryk was.


VfB Homberg is 'n sportklub uit Duisburg in die deelstaat Noord-Rynland-Wesfale in Duitsland, veral bekend vir sy sokkerafdeling. Homberg is 'n stadsdeel van Duisburg. Behalwe sokker, het die klub ook 'n handbalafdeling. Die huidige klub het in 1969 ontstaan met die samesmelting van Homberger Spielverein 1903 en Sportvereinigung Hochheide 1889/1919. Sportvereinigung Hochheide 1889/1919 was 'n samesmelting tussen 'n gimnastiek- en sokkervereniging wat tot die Tweede Wêreldoorlog veral roem met sy handbalafdeling verwerf het. Homberger Spielverein 1903 is oorspronklik in 1901 gestig as Teutonia Homberg. Die klub het in 1903 sy naam verander na Homberger Spielverein 1903. Die klub Preußen 08 Homberg het in 1910 by die klub aangesluit. Die klub het in die 1920’s op die hoogste vlak gespeel en ook in die 1930’s 'n paar seisoene in die Gauliga Neder-Ryn deurgebring. In 1953 het die klub die eindstryd van die Duitse Amateurkampioenskap gehaal, maar voor 30 000 toeskouers met 2-3 teen SSG 09 Bergisch Gladbach verloor. 'n Verdere hoogtepunt was toe die klub in 1964 'n seisoen in die Regionalliga Wes deurgebring het. Amptelike klubblad


Vilankulo (voorheen Vilanculos) is 'n dorp in die Inhambane-provinsie van Mosambiek. Sommige toeriste maak gebruik van fasiliteite in die dorp om te oornag, veral wanneer daar tussen Maputo en Beira gereis word en wanneer die Bazaruto-eilande in die Indiese Oseaan besoek word. Vilanculos het aansienlike groei beleef die afgelope dekade en gebruik befondsing gegenereer uit toerisme om toerisme-infrastruktuur verder te verbeter. Die dorp is 'n gewilde vakansiebestemming vir menige Suid-Afrikaner en bied 'n kombinasie van aangename weer, kristalhelder seë, pragtige strande en verskeie watersportsoorte wat beoefen kan word. Tariewe is nie buitensporig nie en 'n verskeidenheid vakansieoorde is onlangs ontwikkel, asook 'n aantal goeie eetplekke.[verwysing benodig] Daar is 'n klein internasionale lughawe op Vilankulo waarvandaan daar daaglikse vlugte tussen Johannesburg, Maputo en eSwatini onderneem word. Toneel by Vilaculos beach Mozambique Vilaculos beach Mozambique "Mozambique: largest cities and towns and statistics of their population". World Gazetteer (in Engels). Geargiveer vanaf die oorspronklike op 31 Desember 2008. Besoek op 18 Junie 2008. Wikimedia Commons het meer media in die kategorie Vilankulo. Wikivoyage - Mosambiek


Gembloers (Frans: Gembloux, Wallonies: Djiblou) is 'n Belgiese stad en munisipaliteit in die Waalse provinsie Namur met 'n oppervlakte van 96 km² en ongeveer 24 000 inwoners (2011). Die bevolkingsdigtheid is 247 inwoners per km². Die stad staan bekend vir sy mesfabriek en sy Universitêre Fakulteit Landbouwetenskappe. Die Belgiese sportmotorvervaardiger Gillet het sy hoofkwartier in Gembloers. Die kloktoring van Gembloers het in 2005 UNESCO se wêrelderfenisstatus verkry en is sodoende by die bestaande lys van Vlaamse, Waalse en Noord-Franse kloktorings gevoeg. Tydens die Middeleeue het die gebied van Gembloers 'n graafskap onder die heerskappy van die plaaslike abdy gevorm. Die gebouekompleks, wat tans die Fakulteit Landbouwetenskappe huisves, het vroeër deel uitgemaak van die Benediktynse abdy van Gembloers. In die eerste Slag van Gembloers het Spaanse troepe die leër van die Nederlandse State-Generaal verpletter. In die tweede Slag van Gembloers van 1940 het Franse troepe, waaronder ook skutters van Senegal en Marokko, tydens die Tweede Wêreldoorlog teen die Duitsers geveg. Die landboufakulteit Die Kasteel van Corroy-le-Château Die kerk van Belfort (fr) Die amptelike webwerf van die munisipaliteit Die webwerf van Automobiles Gillet


FV Engers 07 is 'n sokkerklub uit Neuwied in die deelstaat Rynland-Palts in Duitsland, veral bekend vir sy sokkerafdeling. Engers is 'n stadsdeel van Neuwied en was tot 1970 'n onafhanklike dorp. Die klub is op 10 Julie 1907 as FC Viktoria Engers gestig. Kort daarna het die klub met FC Roland Engers saamgesmelt en in 1910 met TV 1879 Engers. In 1916 het die sokkerafdeling onafhanklik geword as FV Engers 07. Engers se grootste prestasie was om die oorloggeteisterde Gauliga Moselland-Oos in 1941 te haal, destyds die hoogste klas, asook die eersteliga Oberliga Suidwes vir 'n paar seisoene na die Tweede Wêreldoorlog. In die 1950/51-seisoen is daar onder meer met 1. FC Kaiserslautern in 'n ligawedstryd afgereken (1-0). Amptelike klubwerf


TSV Aindling is 'n sportklub uit Aindling in die deelstaat Beiere in Duitsland, veral bekend vir sy sokkerafdeling. Behalwe sokker, het die klub ook afdelings vir tennis, ysbal, vlugbal, gimnastiek en ski. Die klub is in 1946 gestig as TSV Aindling-Todtenweis. Die klub het die huidige naam in 1950 aangeneem en in 1956 het TSV Pichl by die klub aangesluit. Die klub se tuisveld was van 1947 tot 1973 die TSV-Sportplatz an der Gamlinger Straße, waarna die Sportanlage am Schüsselhauser Kreuz betrek is. Die naam is in 1990 verander na die huidige Stadion am Schüsselhauser Kreuz. Die klub se grootste prestasie was om in 2003 en 2004 die hoofrondte van die DFB-Pokal te haal. Amptelike klubblad


Die Knysna-olifante is 'n byna uitgestorwe, geïsoleerde populasie van Savanne-olifante (Loxodonta africana) wat in die Knysnabos aangetref word. Gouna, gepaard met die aanliggende Diepwalle-, Buffelsnek- en Knysnabos, vorm deel van die gebied wat deur die laaste oorblywende Knysna-olifante bewoon is. Die naam Knysna-olifant is in die Afrikaanse letterkunde deur boeke soos Kringe in ’n bos gepopulariseer en dui op die plek waar die olifante aangetref word eerder as 'n afsonderlike spesie. Die woude het in die 1870's na raming 400 tot 500 olifante gehuisves, maar teen 1913 was daar net 'n skrale 13 oor. 'n Opname wat in 1968 en 1969 gemaak is, het net 10 olifante gevind. Geen stappe is egter gedoen om hul toekoms te beveilig nie, en teen 1979 het die bevolking tot drie gekwyn: 'n koei, kalf en 'n ou bul. Die spore van 'n pasgebore kalf is in Desember 1988 ontdek, maar dit was eers in Junie 1994 dat 'n poging aangewend is om die Knysna-bevolking te laat herleef deur drie jong olifantkoeie uit die Nasionale Krugerwildtuin hierheen te bring.


Bozen of Bolzano (Italiaans: Bolzano; Duits: Bozen; Ladinies: Balsan/Bulsan) is die hoofstad en grootste stad van die outonome provinsie Suid-Tirol in die outonome gewes Trentino-Suid-Tirol (Italië) met 'n bevolking van 107 739 (soos op 31 Desember 2018) en 'n oppervlakte van 52,3 km². Bozen is geleë langs die Brennerroete, wat Noord- en Suid-Europa met mekaar verbind, en by die samevloeiing van die Etsch- en Eisackriviere. Die belangrikste huistale is Italiaans (73%), Duits (26,29%) en Ladinies (0,71%). As bikulturele stad met Noord-Europese en Mediterreense invloede vervul Bozen al eeue lank 'n belangrike funksie as 'n ontmoetplek vir die Duits- en Italiaanssprekende kultuur- en sakewêreld. Bozen is een van die grootste stedelike nedersettings in die Alpegebied, setel van die Suid-Tiroolse regering en parlement, sedert 1964 biskopsetel van die nuutgestigte Rooms-Katolieke diosese Bozen-Brixen en sedert 1997 ook setel van 'n universiteit – die Freie Universität Bozen (met Duits, Italiaans, Engels en Ladinies as onderrigmedia).


Foto na Dans of FND was 'n Afrikaanstalige Suid-Afrikaanse musiekgroep wat gevorm is nadat vyf ouens dit gestig het slegs omdat hulle gevoel het hulle 'n behoefte het om musiek te maak. Dit het die groep omtrent sewe jaar geneem om lede vir die groep te vind wat na hul sin die regte kombinasie sou wees. Ál die lede behalwe Nel was voorheen lede van Trompie is Dood, wat die nasionale hoërskool rockkompetisie Rockspaaider gewen het in 2005. Van die lede van Trompie is Dood het die groep verlaat wat veroorsaak het dat die groep 'n sanger benodig het. Nel kon hierdie gaping vul. Die groep word deur groepe soos Muse, Bloc Party, Springbok Nude Girls en Incubus geïnspireer, maar erken dat hul musiek selde ten volle met enige musiekstyl vergelyk kan word. Foto na Dans is 'n projek wat streef daarna om die genot wat hulle uit musikale sintese put met almal wat belang stel te deel. Hulle noem hulself 'n "Kulturele, musikale/multi-media reis wat oop is vir jou" en meld dat hulle 'n konsekwente visie het wat lui: "'n magdom klanke/visuele as simbool van ons gevoelens/idees/gedagtes".


Palermo (Italiaans: [paˈlɛrmo], luister (hulp·inligting); Sisiliaans: Palermu; Grieks: Πάνορμος, Pánormos) is die hoofstad en regeringssetel van die outonome gewes Sisilië binne die Italiaanse Republiek. Die stad is ook tegelykertyd die grootste stad in Sisilië en van die Middellandse See-eilande. Saam met die eilande Sardinië en Elba onderskei Sisilië homself van die vastelandse deel van Italië. Met 'n bevolking van 676 118 in 2013 is Palermo na Milaan (Milano), Rome (Roma), Napels (Napoli) en Turyn (Torino) die vyfde grootste stad in Italië. Die inwoners van die stad staan bekend in Italiaans as die Palermitani of poëties die Panormiti. Die Arabies-Normandiese Palermo en die Katedraal-kerke van Cefalù en Monreale is in 2015 deur Unesco as wêrelderfenisgebied gelys. Palermo is aan die noordweste van die eiland geleë, aan die Tirreense See en daarmee ook aan die Middellandse See. Die stad kyk uit oor die baai van Palermo wat omring word deur 'n aantal berge waaronder Monte Pellegrino, wat saam 'n pragtige beskutting vir die baai vorm wat bekend staan as die Concha d'Oro (die Goue Skulp).


Hierdie artikel handel oor die huidige land binne die Verenigde Koninkryk. Vir die historiese koninkryk, sien Koninkryk van Skotland. Skotland (Engels en Skots: Scotland, [ˈskɔtlənd]; Skots-Gaelies: Alba, [ˈal̪ˠapə], luister (hulp·inligting); Latyn-Kelties: Caledonia) is 'n deelstaat in die noordweste van Europa en vorm een van die vier lande van die Verenigde Koninkryk. Die Skotse hoofstad Edinburg (Engels: Edinburgh) word net soos Glasgow, die grootste stedelike nedersetting in die land, onder die belangrikste finansiële sentrums in Europa gereken. Skotland beslaan met 77 933 vierkante kilometer sowat een derde van Groot-Brittanje se oppervlakte en grens aan Engeland in die suide. Die grenslyn loop oor 'n afstand van 96 kilometer tussen die Tweedrivier aan die ooskus en die Solway Firth in die weste. In die ooste word Skotland deur die Noordsee begrens, in die noorde en weste deur die Atlantiese Oseaan, en in die suidweste deur die Noordkanaal en die Ierse See. Die eiland Ierland lê sowat 30 kilometer van Skotland se mees suidwestelike landtong af.


Die Suid-Afrikaanse Nasionale Weermag, wat in 1994 gestig is, het tot 2003 die dekorasies en medaljes van sy voorganger, die Suid-Afrikaanse Weermag, gebruik. 'n Heeltemal nuwe, en heelwat kleiner, reeks toekennings is toe in 2003 vir die SANW ingestel. Dit bestaan uit dekorasies vir dapperheid, uitnemende leierskap, en voortreflike diens; 'n veldtogmedalje; 'n medalje vir troue diens; en twee embleme. Die burgerlike Orde van Mendi vir Dapperheid is ook aan SANW-lede beskikbaar. Nkwe ya Gauta (NG) (2003- ), die "Goue Luiperd", vir buitengewone dapperheid gedurende militêre operasies. 'n Goue vyfarmige kruis met 'n ligblou skyf wat 'n goue luiperdkop uitbeeld. Dit hang aan 'n ligblou lint met goudkleurige randstrepe. Nkwe ya Selefera (NS) (2003- ), die "Silwer Luiperd", vir uitnemende dapperheid gedurende militêre operasies. Dieselfde ontwerp as die NG, maar in silwer. Dit hang aan 'n ligblou lint met wit randstrepe. Nkwe ya Boronse (NB) (2003- ), die "Brons Luiperd", vir dapperheid gedurende militêre operasies. Dieselfde ontwerp as die NG maar in brons.


Die Eerste Minister van Suid-Afrika was die regeringshoof van Suid-Afrika van 1910 tot 1984. Suid-Afrika het in daardie tydperk die Britse grondwetlike model gevolg, waar die staatshoof (die Goewerneur-generaal van Suid-Afrika tot 1961 en die Staatspresident van Suid-Afrika daarna) seremonieel en bo die partypolitiek verhewe was, terwyl die regeringshoof 'n politieke leier was. Die eerste minister is deur die staatshoof aangestel, maar in die praktyk was hy altyd die hoof van die politieke party of koalisie met die meerderheid van die setels in die parlement. Die ampte van staatshoof en regeringshoof is in 1984 saamgesnoer en die amp van Eerste Minister afgeskaf nadat 'n nuwe grondwet aangeneem is en die driekamerparlement ingevoer is. Partye ██ Suid-Afrikaanse Party ██ Verenigde Party ██ Nasionale Party Adjunkpresident van Suid-Afrika Goewerneur-generaal van Suid-Afrika President van Suid-Afrika Speaker van die Nasionale Vergadering Staatspresident van Suid-Afrika Lys van Suid-Afrikaanse staatshoofde


1. FSV Mainz 05 is 'n sokkerklub uit Mainz, Duitsland. Vir die grootste deel van sy geskiedenis is die klub oorskadu deur die nabygeleë 1 FC Kaiserslautern, maar tans speel Mainz in die Bundesliga, terwyl Kaiserslautern in die Bundesliga 2 is. Die klub is gestig in 1905 en het selde 'n belangrike rol in Duitse sokker gespeel. Mainz 05 het wel in 1921 gekwalifiseer vir die uitspeelwedstryde om die Duitse Kampioenskap, maar is in die eerste ronde uitgeskakel. In 1990 promoveer die klub vir die derde keer in sy geskiedenis na die Bundesliga 2 en bly vir die volgende 14 seisoene 'n lid van hierdie liga. In 2004, na 'n drietal bykans geslaagde pogings in 1997, 2002 en 2003, bereik die klub uiteindelik die Bundesliga, Duitsland se hoogste klas. Teen alle verwagtinge in is Mainz 05 na drie seisoene nog nie weer gerelegeer nie Amptelike klubwerf The Abseits Guide to German Soccer


FC Schalke 04 is 'n sportklub uit Gelsenkirchen in die deelstaat Noord-Rynland-Wesfale in Duitsland, veral bekend vir sy sokkerafdeling. Schalke is 'n stadsdeel van Gelsenkirchen. Naas sokker het die klub ook afdelings vir basketbal, handbal, tafeltennis en atletiek. Schalke het baie mededinging met die nabye span Borussia Dortmund. Hierdie derby staan bekend as die Revierderby en is een van die strafste derbies in die wêreld. FC Schalke 04 is op 4 Mei 1904 gestig deur 'n paar jeugdige mynwerkers, destyds onder die naam Westfalia Schalke. Die klub se kleure was aanvanklik rooi-geel. In 1912 is daar met die gimnastiekklub Schalker Turnverein 1877 saamgesmelt en is die voormalige arbeidersklub toegelaat om aan te sluit by die DFB. In 1915 het die twee klubs se weë weer geskei en is die sokkerklub hervestig as SV Westfalia Schalke, maar in 1919 het die twee weer bymekaargekom as Turn- und Sportverein Schalke 1877. In 1924 het die sokkerafdeling weer afgestig en die naam FC Schalke 04 aangeneem, asook die huidige blou en wit klubkleure. Die klub het in 1927 die eerste keer die uitspeelwedstryde om die nasionale titel gehaal.


Fromage blanc (letterlik in Afrikaans: 'witkaas'), Fromage frais (letterlik in Afrikaans: ' vars kaas') of Bibeleskaas in Elsas is 'n suiwelproduk met oorsprong in Frankryk en België. In Wallonië word dit dikwels maquée genoem. Die vervaardiging daarvan is soortgelyk aan die van kaas. Die proses begin deur stremsel by koeimelk te voeg wat dit laat dik word. Daarna, anders as by ander kase, word die dikmelk nie blootgestel aan laktiese fermentasie nie. Dit word verhoed deur die dikmelk af te koel na 4°C. Die kaas wat verkry word, word geklop en deur 'n lisseuse gestuur om dit smeebaar te maak en residuele proteïnmassas op te breek. 'n Tekstuur soortgelyk aan jogurt word verkry. Die persentasie vet kan gevarieer word deur die hoeveelheid room wat bygevoeg word: 0%, 20% of 40%. 'Fromage blanc' met 0% vet bevat meer as 85% water. 'Fromage blanc' word in talle soet en soutdisse, byvoorbeeld saam met aartappel of in kaaskoek, gebruik. Dit word dikwels saam met vrugte en 'n bietjie suiker voorgesit as 'n ligte nagereg.


Herman Nicolaas Ridderbos (Oosterend, Littenseradeel, 13 Februarie 1909 - Kampen, 8 Maart 2007) was 'n Nederlandse dominee en teoloog van die gereformeerde tradisie (Gereformeerde Kerken in Nederland, teenswoordig Protestantse Kerk in Nederland (PKN)). In die jare 1934-1943 was Ridderbos predikant in Eefde-Gorssel en Rotterdam-Charlois. In die jare 1943-1975 was hy hoogleraar in die teologie aan die Kampense gereformeerde teologiese universiteit (Oudestraat). Ridderbos was gekant teen die moderne teologie en moderne teoloë soos Herman Wiersinga. Ook het hy jare geskryf in die Gereformeerd Weekblad. Herman Ridderbos is op die ouderdom van 98 oorlede. De komst van het Koninkrijk - 1950, Kampen Het evangelie naar Mattheus (Korte Verklaring der Heilige Schrift) - 1954, Kampen Aan de Romeinen (Commentaar op het Nieuwe Testament) - 1959, Kampen Paulus. Ontwerp van zijn theologie - 1966, Kampen The coming of the Kingdom - 1976, Philadelphia Paul and Jesus - 1977, Nutley Het evangelie naar Johannes. Proeve van een theologische exegese (deel 1) - 1987, Kampen Het evangelie naar Johannes. Proeve van een theologische exegese (deel 2) - 1992, Kampen


Zarah Leander (15 Maart 1907 – 23 Junie 1981) was 'n Sweedse aktrise en sangeres. Sy is gebore as Zarah Stina Hedberg in Karlstad, en het in Stockholm (Swede) gesterf. Zarah Leander se loopbaan in die Derde Ryk is al gekritiseer, hoewel sy Joodse grootouers gehad het (waarskynlik nie waar). Hoewel sy reeds as kind klavier en viool geleer speel het en op die verhoog gesing het vir die eerste keer toe sy net ses jaar oud was, het sy 'n ernstige poging aangewend om 'n "gewone" lewe te lei. As tiener het sy twee jaar lank in Riga gewoon van 1922 tot 1924, die toe belangrikste internasionale taal, Duits, geleer en as sekretaresse gewerk. Sy is in 1926 met Nils Leander getroud en het twee kinders gehad, in 1927 en 1929. In 1929 is sy egter aangestel as amateur in 'n rondreisende kabaret van die beroemde vermaakkunstenaar en vervaardiger Ernst Rolf. Dit was toe dat sy haar kenwysie, "Vill ni se en stjärna," ('Wil jy 'n ster sien?') die eerste maal gesing het.


Schiphol, of Lughawe Schiphol (in Engels Schiphol Airport, Amsterdam Airport of Amsterdam Airport Schiphol genoem; IATA: AMS, ICAO: EHAM), is die grootste Nederlandse lughawe. Schiphol lê in die munisipaliteit Haarlemmermeer suidwes van Amsterdam, in die provinsie Noord-Holland. Schiphol is die tuishawe van die Nederlandse lugrederye soos KLM, Martinair en Transavia Airlines. Schiphol lê onder die seevlak. Op die plek waar Schiphol nou geleë is was daar 'n vroeër 'n dorp met die naam "Rijk". Die naam "Schiphol" word ook gebruik as pleknaam, sowel as Schiphol-Oost en Schiphol-Rijk. Die lughawe is die eiendom van die Schiphol Groep (statutêre naam: "N.V. Luchthaven Schiphol"), met as aandeelhouers die Nederlandse Staat, en die munisipaliteite Amsterdam en Rotterdam. Schiphol op amsterdam.nl Webwerf Amsterdam Airport Schiphol Schipholtoring-Oos in 3D (op Google Earth) Schipholtoring-Wes in 3D (op Google Earth) Delta news "Amsterdam lughawe – Ekonomiese & sosiale impak" (in Engels). Ecquants. Geargiveer vanaf die oorspronklike op 25 September 2019. Besoek op 7 September 2013. www.schiphol.nl


In die studie van chemie en fisika is 'n valenselektron 'n elektron in die buitenste elektronskil wat met 'n atoom geassosieer word, en wat kan deelneem aan die vorming van 'n chemiese binding as die buitenste skil nie toe is nie; in 'n enkele kovalente binding dra albei atome in die binding een valenselektron by om 'n gedeelde paar te vorm. Die aanwesigheid van valenselektrone kan die chemiese eienskappe van die element bepaal, soos die valensie daarvan - of dit met ander elemente kan bind en, indien wel, hoe geredelik en met hoeveel. Op hierdie manier is die reaktiwiteit van 'n gegewe element baie afhanklik van die elektroniese konfigurasie daarvan. Vir 'n hoofgroepelement kan 'n valenselektron slegs in die buitenste elektronskil bestaan; vir 'n oorgangsmetaal kan 'n valenselektron ook in 'n binneste skil wees. 'n Atoom met 'n geslote skil van valenselektrone (wat ooreenstem met 'n elektronkonfigurasie s2 p6 vir hoofgroepelemente of d10 s2 p6 vir oorgangsmetale) is geneig om chemies onreaktief te wees.


Moet nie verwar word met aktiveringsenergie. In fisika en chemie is ionisasie-energie die minimum hoeveelheid energie wat nodig is om 'n losweg-gebonde elektron van 'n geïsoleerde neutrale gasatoom of -molekule te verwyder. Dit word uitgedruk as X(g) + energie ⟶ X+(g) + e− waar X enige atoom of molekuul is, is X+ die ioon met een elektron verwyder, en e− die verwyderde elektron. Dit is oor die algemeen 'n endotermiese proses. Hoe nader die buitenste elektrone aan die atoomkern is, hoe hoër die atoom se ionisasie-energie. Ionisasie-energie word uitgedruk in verskillende eenhede in fisika en chemie. In fisika is die eenheid die hoeveelheid energie wat benodig word om 'n enkele elektron uit 'n enkele atoom of molekule te verwyder, uitgedruk in elektronvolt. In chemie is die eenheid die hoeveelheid energie wat benodig word vir al die atome in 'n mol stof om elk een elektron te verloor en word molêre ionisasie-energie genoem (en is ongeveer gelyk aan entalpie), uitgedruk as kilojoule per mol (kJ/mol).


John William "Will" Ferrell (gebore te Irvine op 16 Julie 1967) is 'n Amerikaanse akteur. Nadat hy in 1989 afstudeer het, het hy gaan werk as 'n lid van 'n komediegroep. In 1995 word hy so uitgenooi om as komediant by Saturday Night Live te werk. Hy het baie van die komiese stukke vir die program uitgedink. Vanaf 1998 is hy al redelik beroemd in die filmindustrie. In Augustus 2000 het hy met Viveca Paulin getrou.


VfB Auerbach is 'n sportklub uit Auerbach in die deelstaat Sakse in Duitsland, veral bekend vir sy sokkerafdeling. Die klub het ook 'n tennisafdeling. Die klub is op 17 Mei 1906 gestig as Auerbacher Fußball Club. Die klub is herdoop na VfB Auerbach 1906 in 1919. Na die Tweede Wêreldoorlog is die klub in 1945 heropgerig as Sport- und Kultur-Kartell Auerbach. 'n Nuwe sportklub, BSG KWU Auerbach, is geskep uit SuKK Auerbach in 1949 en in 1951 herdoop na BSG Einheit Auerbach. Na die Duitse hereniging het die klub in 1991 sy tradisionele naam teruggeneem. Amptelike klubblad Abseits Guide to German Soccer


Kol. Victor Franke (21 Julie 1866 tot 7 September 1936) was die laaste Duitse militêre bevelvoerder in Duits-Suidwes-Afrika. Hy is in 1866 in Zuckmantel in Silesië, destyds deel van Duitsland, gebore. Hy het reeds as jong seun by die leër aangesluit en is in 1896 na Suidwes-Afrika gestuur en gou die aandag op hom gevestig deur sy dapperheid en bekwaamheid. Hy het veral beroemd geword tydens die Herero-oorlog toe hy die Duitse magte van 'n gewisse nederlaag by Grootberg gered het. Met die uitbreek van die Eerste Wêreldoorlog het Franke, na die onverwagte dood van die amptelike bevelvoerder, outomaties hoof geword van die Duitse magte wat teen die oormag Suid-Afrikaanse troepe onder die bevel van genl. Louis Botha gestuur is om die kolonie onder die Britse invloedsfeer te bring. Hy het op 15 Junie 1915 by Khorab oorgegee na 'n lang en dappere veldtog. Die Franke-toring op Omaruru is na hom vernoem om sy dapperheid tydens die Herero-oorlog te gedenk. Dit is vandag nog een van die dorpie se vername besienswaardighede. Franke het in 1936 in Hamburg, Duitsland, gesterf. Rosenthal, Eric;


Die Nasionale Orde van die Erelegioen of Ordre national de la Légion d’honneur is die hoogste orde wat deur die Franse president toegeken kan word en is gestig deur Napoleon Bonaparte op 19 Mei 1802. Die orde se leuse is Honneur et Patrie ("Eer en Vaderland") en die hoofkwartiere is in die Palais de la Legion d’Honneur op die oewer van die Seine-rivier in Parys. Gedurende die Franse Rewolusie was al die aristokratiese ordes en titels van Frankryk verban en wou Napoleon 'n nuwe orde skep, selfs al was adellike ridderskappe nie na sy smaak nie. Alhoewel die orde oorspronklik slegs vir mans bedoel was, is vroue in 1852 toegelaat om lede te word, danksy President Louis-Napoleon Bonaparte (later Napoleon III). Die Legioen was die eerste orde wat die toekenning daarvan op meriete gebaseer het. Koning Lodewyk 17de het die embleem van die orde verander deur Napoleon en sy arend met die Fleur de lys te vervang. Die Franse president is die Hoofmeester van die orde en stel persoonlik nuwe lede aan.


Die S-400 Triomf (Russies: C-400 «Триумф»); is 'n nuwe generasie lugafweer / anti-missiel wapenstelsel wat ontwikkel is deur die Almaz Sentrale Ontwerp Bureau, met die doel om as opgradering van die S-300-stelsel te dien. Die NAVO-naam is SA-21 Growler, die GRAU-identifikasie is 48N6DM. Voorheen was die S-400 bekend as die S-300PMU-3. Dit is 'n grootliks verbeterde S-300 stelsel, en dermate dat dit die Amerikaanse MIM-104 Patriot oorskadu. Die S-400 kan vliegtuie, ballistiese missiele, kruismissiele opspoor en vanaf 'n lang afstand onderskep en vernietig. Dit het die vermoë om vliegtuie met 'n klein radarspoor te identifiseer en te onderskep. Die S-400 ontwikkeling begin aan die einde van die jare 1990's. Die stelsel is formeel in Januarie 1999 aan die publiek bekend gestel. Die eerste toetsonderskepping het by Kapustin Yar in die Astrakhan-streek van Rusland plaasgevind. Die toetse het heeltemal vlot verloop, waarna die gesagvoerders die stelsel in 2001 by die Russiese lugmag operasioneel verklaar het. Die S-400 is ontwerp om vlieënde teikens te vernietig, maksimaal 400km vanaf die lanseerder.


Die Parker Duofold is een van die bekendste vulpuntpenne ter wêreld. Die Duofold het sy verskyning in 1921 gemaak en was eers net in rooi beskikbaar. Dit het 'n fortuin gekos, omtrent R300,00 per pen. Al was die pen gemik op die hoër inkomstegroep, het dit baie populêr geword. Doufolds is steeds in produksie en vorm 'n groot deel van Parker se verkope. Wikimedia Commons het meer media in die kategorie Parker Duofold. Hierdie artikel is ’n saadjie. Voel vry om Wikipedia te help deur dit uit te brei.


Radio Rosestad is 'n gemeenskapsradiostasie, wat uit Bloemfontein, Suid-Afrika uitsaai op 100.6 fm. Radio Rosestad het begin uitsaai in 1995 as Radio Vryheid, maar het sy naam sedertdien verander na Radio Rosestad (na die naam van die stad Bloemfontein wat sy naam te danke het vanweë sy bekendheid vir sy rose). Die stasie hou voor dat dit die belange, taal en kultuur van die Afrikaanssprekende gemeenskap van Bloemfontein bedien en bevorder, maar het ook blykbaar baie Engelssprekende luisteraars. Radio Rosestad saai uit in Afrikaans vir Bloemfontein en omstreke met 'n radius van 100 km. Amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.


SGV Freiberg is 'n sportklub uit Freiberg am Neckar in die deelstaat Baden-Württemberg in Duitsland, veral bekend vir sy sokkerafdeling. Die klub beskik ook oor afdelings vir trekklavier, basketbal, kung-fu, swem, toneel, gimnastiek en vlugbal. Die klubgeskiedenis begin met die stigting van FC Spartania Heutingsheim op 28 Januarie 1913. In 1919 het die klub met SV Beihingen saamgesmelt om FV Beihingen-Heutingsheim te vorm. In 1920 het die samesmelting weer ontbind en het die klub weer as FC Spartania Heutingsheim gespeel. 'n Jaar later is daar saamgesmelt met TV Heutingsheim en RFV Wanderlust Heutingsheim om SV Heutingsheim te vorm (RFV Wanderlust Heutingsheim het weer in 1926 weggebreek). In 1933 het ASV TV Heutingsheim by die klub aangesluit. Na die Tweede Wêreldoorlog het die Geallieerdes die klub ontbind, maar die klub is laat in 1945 herstig as SGV Heutingsheim. In 1973 het die klub met TSV Beihingen saamgesmelt om die huidige klub te vorm. Amptelike klubblad


In die boukuns word 'n boog baie gebruik omdat dit van nature 'n sterk konstruksie vorm. In die verlede was 'n boogkonstruksie dikwels die enigste manier om groot ruimtes te oorspan en vervolgens weer daaroor te bou. Sonder die uitvinding van die boog as draagkonstruksie sou baie van die enorme geboue uit die outyd soos die katedrale nie moontlik gewees het nie. 'n Alternatief vir 'n boog is die latei, 'n ingemesselde draagsteen of draagbalk. Sedert die uitvinding van gewapende en voorafgespanne beton word die boog deesdae nouliks gebruik. Romeinse boë was gewoonlik sirkelvormig. In Europa word hierdie soort boë behalwe in kerke ook dikwels in brûe aangetref. In die Gotiese styl word daar dikwels van spitsboë gebruik gemaak. ronde boog segmentboog lansetboog spitsboog driepasboog hoefysterboog korfboog elipsboog akkoladeboog tudorboog paraboolboog


Porto Alegre (Portugees, letterlik "Vrolike Hawe") is die hoofstad van die Suid-Brasiliaanse deelstaat Rio Grande do Sul met 'n oppervlakte van 497 vierkante kilometer en 'n bevolking van 1,5 miljoen in 2010. Porto Alegre is die belangrikste handel- en nywerheidsentrum in die suide van Brasilië en die vyfde grootste metropolitaanse gebied van die land met 'n bevolking van 4,0 miljoen. Die stad lê aan die oewer van die Rio Guaíba, wat hier die grootte van 'n meer bereik, sowat 50 kilometer vanaf sy uitmonding in die Lagoa dos Patos. Porto Alegre is gedurende die Spaans-Portugese grenskonflikte van die 18de eeu gestig. In 1742 het sowat sestig koloniste van die Portugese Asore-eilandgroep hulle aan die oewer van die Rio Guaíba gevestig. Die vinnige ekonomiese opswaai van die nedersetting het in 1824 met die vestiging van Duitse setlaars uit die Hunsrück en ander Duitse gebiede begin wat hier 'n nuwe heenkome as kleinboere gevind het. Die stad bied aan sy inwoners volgens 'n ondersoek van die Verenigde Nasies die hoogste lewenskwaliteit van alle groot stede in Latyns-Amerika.


BETA is 'n suiwer objekgeoriënteerde taal wat in die "Skandinawiese Skool" van objekoriëntasie sy oorsprong het. Die eerste objekgeoriënteerde taal, Simula, is ook daar ontwikkel. Vanuit 'n tegniese oogpunt bied BETA die volgende unieke eienskappe: Klasse en prosedures word tot een konsep verenig, naamlik 'n BETA-patroon. Klasse word gedefinieer as eienskappe van objekte. Dit beteken dat 'n klas nie geïnstansieer kan word sonder dat daar 'n duidelike objekkonteks is nie. Hierdie artikel is ’n saadjie. Voel vry om Wikipedia te help deur dit uit te brei.


Oppikoppi is 'n jaarlikse musiekfees wat naby die myndorpie Northam, in die Limpopoprovinsie van Suid-Afrika, gehou word. Die fees het aanvanklik begin deur hoofsaaklik op rock, blues en akoestiese musiek te fokus, maar het mettertyd jazz, kwaito, rap, wêreldmusiek, en talle ander genres op die verskeie verhoë aangebied. Jaarliks rondom Augustus besoek duisende mense die plaas en slaan kamp op in die bosveld om na die Suid-Afrikaanse musiek te luister. Die naam Oppikoppi is afgelei van de woorde "Op die koppie", waar "koppie" na die heuwel verwys waar die vertonings plaasvind. Die kampterrein is aan die voet van die heuwel, en bo-op die heuwel is 'n kroeg en 'n klein verhoog. Die fees het vir die eerste keer in Augustus 1995 plaasgevind met 27 plaaslike kunstenaars en/of muskiekgroepe wat 'n klein dog entoesiastiese gehoor toegesing het. Die fees het intussen aansienlik gegroei, nuwe verhoë is by gebou en die jaarlikse skare beloop tans in die duisende: die beraamde jaarlikse gehoor kom neer op 15 000. Buiten die oorspronklike verhoog bo-op die sentrale koppie, is daar tans twee ander grasdakverhoë en nog twee kleiner verhoë.


FC Astoria Walldorf is 'n sokkerklub uit Walldorf in die deelstaat Baden-Württemberg in Duitsland. Die klub het op 15 Februarie 1995 ontstaan met die samesmelting van 1. FC 08 Walldorf en die sokkerafdeling van SG Walldorf Astoria 02. Die klub se onlangse suksesse is moontlik gemaak deur die finansiële ondersteuning van Dietmar Hopp, stigter van die sagtewarereus SAP en hoofborg van TSG Hoffenheim. Die borgskap was deel van Hopp se planne om Hoffenheim met Astoria Walldorf en SV Sandhausen te laat saamsmelt as FCH Heidelberg 06 en dan 'n ernstige poging aan te wend om binne die kortste moontlike tyd na die Bundesliga te opmarsjeer. Die klub se grootste prestasie was om die Verbandsliga Noord-Baden in 2007 te wen en na die Oberliga Baden-Württemberg te promoveer. Amptelike klubblad


Die Frans-Duitse of Frans-Pruisiese Oorlog (Duits: Deutsch-Französischer Krieg, Frans: Guerre franco-allemande, 19 Julie 1870 - 10 Mei 1871) was 'n oorlog tussen Frankryk en die Duitse state onder leiding van Pruise. Tot en met 1870 was Frankryk die sterkste nasie op die Europese vasteland. Die Franse regering was bekommerd oor die snel groeiende Pruisies-Duitse mag en die Minister-President van Pruise, Otto von Bismarck, wou dat Pruise Frankryk se plek bo-aan die magsleer oorneem. Die oorlog het deel gevorm van Bismarck se Realpolitik: hy het die ideaal van 'n verenigde Duitse Ryk gekoester wat die uitskakeling van Frankryk en Oostenryk ingesluit het. Die Pruisies-Oostenrykse Oorlog was in 1866 reeds in die Pruise se voordeel voltrek en daar was verwag dat dieselfde sukses ook teenoor Frankryk behaal sou word. Die direkte aanleiding na die oorlog was die Franse verset teen die aanstaande koning van Spanje: die Duitse prins, Leopold van Hohenzollern. Indien die prins die troon van Spanje sou bestyg, sou Frankryk in die Suide en in die Noordooste deur Van Hohenzollerns begrens word.


FSC Lohfelden is 'n sokkerklub uit Lohfelden in die deelstaat Hessen in Duitsland. Die klub het sy oorsprong by die Turn- und Sportverein Crumbach, wat in 1895 gestig is. Hierdie klub se sokkerafdeling is in 1924 op die been gebring en in 1933 het die spelers van die werkersklub Arbeiter Turn- und Sportverein 1892 Ochshausen hulle by die klub aangesluit nadat die Nazi’s alle werkersklubs verbied het. Na die Tweede Wêreldoorlog is die klub deur die Geallieerdes ontbind. Die lede van TSV het deel geword van Freie Sport- und Kulturgemeinde Lohfelden, wat op 14 Oktober 1945 opgerig is. In 1946 het die oudlede (sokker) van TSV Crumbach onafhanklik geword as 1. FSC in der FSK Lohfelden, wat later verander is na die huidige naam. Die span se beste resultaat was 'n vyfde plek in die Oberliga Hessen in 2000. Grüne, Hardy (2001). Vereinslexikon. Kassel: AGON Sportverlag ISBN 3-89784-147-9 Amptelike klubwerf


Stephan A. Hoeller (1931) is 'n Amerikaanse skrywer, geleerde, teoloog en religieuse leier. As 'n boorling van Boedapest (Hongarye) het hy sy graad by die Universiteit van Innsbruck in Oostenryk behaal. Hy is Professor Emeritus vir Vergelykende Religie by die College of Oriental Studies in Los Angeles (Verenigde State). Hoeller is 'n bekende skrywer en geleerde in verband met Gnostisisme en die psigologie van Carl Gustav Jung. Hy beklee daarnaas die amp van Regionary Bishop van die Ecclesia Gnostica, is 'n lid van die doserende fakulteit van die Philosophical Research Society, 'n nasionale spreker vir die Teosofiese Geselskap van Amerika en Direkteur van Studies vir die Gnostic Society in Los Angeles. Sy werke sluit onder meer in: Jung and the Lost Gospels (1989) The Gnostic Jung and the Seven Sermons to the Dead (1989) The Royal Road (1990) Freedom: Alchemy for a Voluntary Society (1992) Gnosticism: New Light on the Ancient Tradition of Inner Knowing (2002) The Gnosis Archive & The Gnostic Society se webwerf Lys van Stephan Hoeller se boeke Lesings van Stephan A. Hoeller, beskikbaar in MP3-formaat


'n Vennootskap is 'n ooreenkoms tussen minstens twee en hoogstens twintig persone (beperking statutêr opgelê) om tot almal se voordeel hul kapitaal, arbeid en bevoegdheid in 'n onderneming saam te voeg en die wins of verlies in 'n ooreengekome verhouding tussen hulle te verdeel. 'n Vennootskap bestaan uit minstens twee en hoogstens twintig vennote. 'n Vennootskap kan mondeling of skriftelik tussen twee of meer persone aangegaan word. 'n Vennootskap is nie 'n regspersoon nie en kan dus nie dagvaar of gedagvaar word nie. Die regspersoon van 'n vennootskap setel in sy lede. Die vennootskap is gesamentlik en afsonderlik aanspreeklik vir die skuld van hul vennootskap. Wanneer 'n vennoot te sterwe kom of uittree, word die vennootskap ontbind en moet die ander vennote 'n nuwe vennootskap stig. 'n Vennoot is 'n agent van die vennootskap en bind as sodanig die venootskap deur sy dade, mits hy verantwoordelik optree. As 'n vennoot egter die perke van sy bevoegdheid oorskry, is hy persoonlik vir verliese verantwoordelik. Behalwe in die geval van 'n beperkte vennootskap kan enige vennootskap deur 'n mondelinge ooreenkoms tot stand kom.


'n Koerier is 'n persoon of firma wat pakkette en pos aflewer. Gewoonlik word goedere wat per koerier gestuur word, vroeër afgelewer as wat dit sou in die geval van konvensionele pos. Daar word meestal van vragwaens en vliegtuie gebruik gemaak, maar in stede gebruik koeriers ook fietse en bromponies. Huurmotors word ook soms ingespan om koerierdienste te lewer. Daar is wêreldwyd vele koerierdienste, waarvan United Parcel Service (UPS) die grootste is. In Europa is TNT NV en DHL die markleiers. 'n Bode is 'n tipe koerier wat meestal boodskappe, briewe, dagvaardings ens. aflewer in plaas van die algemene koerier wat ook pakkies aflewer. Howe in Suid-Afrika het meestal hul eie bodes en maak nie van die Suid-Afrikaanse posdiens gebruik nie. Voordat daar 'n sisteem van posbesorging bestaan het, is briewe en pakkette deur mense gestuur wat koeriers genoem kan word. Die eerste gedokumenteerde gebruik van 'n georganiseerde koerierdiens vir die stuur van briewe is in Antieke Egipte. In 2400 v.C. het die farao's koeriers gebruik om hul reëls en wette in hul gebied te versprei.


'n Wok (in Indonesië wadjan of wadjang) is 'n ronde pan (wat amper soos 'n braaipan lyk) wat in baie Oosterse kombuise gebruik word. Die Chinese wok is uit die Chinese kookkuns afkomstig en is 'n bolvormige pan (vergelykbaar met 'n gehalveerde bal) met 'n lang houtsteel. Die wadjan is afkomstig uit die Indonesiese en Indiese kookkuns en is ook 'n bolvormige pan, maar in plaas van die houtsteel word die wadjan met twee handvatsels (ook "ore" genoem) vervaardig. Die wok is dunner en dieper as 'n braaipan en word ook as 'n roerbak gebruik. Gevolglik word roerbakke ook algemeen wokke genoem. Roerbraai Hierdie artikel is ’n saadjie. Voel vry om Wikipedia te help deur dit uit te brei.


Jerome Bernard Orbach (20 Oktober 1935 – 28 Desember 2004) was 'n Amerikaanse akteur wat bekend was vir sy rol as speurder Lennie Briscoe in die televisiereeks, Law & Order, en sy rolle in musiekblyspelle. Orbach is in die Bronx in New York gebore as die enigste kind van Emily Olexy ('n Pools-Amerikaanse Rooms-Katoliek) en Leon Orbach ('n Duitse Jood van Sefardiese herkoms). Hy was as 'n Rooms-Katoliek opgevoed. Tydens sy kinderjare het die Orbach-gesin dikwels verhuis, Mount Vernon in New York, Wilkes-Barre, Nanticoke en Scranton in Pennsilvanië, Springfield in Massachusetts en Waukegan in Illinois. Hy het drama aan die Universiteit van Illinois en Nortwestern Universiteit gestudeer. Van daar het hy weereens na New York verhuis, waar hy saam met Lee Strasberg gestudeer het by die Actors Studio. Orbach was 'n bekwame akteur wat beide in Broadway- en "Off-Broadway"-toneelstukke toneelgespeel het. Sy eerste groot rol was as El Gallo in die oorspronklike rolverdeling van die dekade-lange treffer, The Fantasticks. Hy het ook die hoofrol vertolk in Carnival, die musikale weergawe van die rolprent Lili.


Herfskleure is 'n verskynsel wat by talle bladwisselende bome en struike voorkom en die kleur van hul blare gedurende enkele weke in die herfsmaande van hul gewone groen na 'n pragtige verskeidenheid kleure, wat van rooi tot geel kan wissel, laat verander. Die verskynsel staan in Engels bekend as fall colors en autumn colors, terwyl die term fall foliage gewoonlik die bybetekenis van herfskleur-buitelugaktiwiteite en -toerisme het. In sommige gebiede van die Verenigde State (veral Nieu-Engeland) en Kanada lewer die sogenaamde leaf peeping-toerisme in die tydperk tussen die begin van die herfskleurseisoen en die tydpunt wanneer die herfsblare uiteindelik begin val 'n belangrike bydrae tot die plaaslike ekonomie. Indian Summer


Die Slag van Normandië (kodenaam: Operasie Overlord) was die Geallieerde inval van Normandië, deel van die Normandië-veldtog tydens die Tweede Wêreldoorlog. Dit het begin op 6 Junie 1944 (in die algemeen bekend as D-dag) en het geëindig op 30 Junie 1944, met Operasie Cobra. Met die ingang van 2007 is Operasie Overlord steeds die grootste oorsese inval in die geskiedenis, met meer as 156,000 troepe betrokke in die kruising van die Engelse Kanaal vanaf Engeland na Normandië. Operasie Neptune was die kodenaam gegee aan die aanvanklike vlootbestormingsfase van Operasie Overlord; die missie: om ’n vastrapplek op die vasteland te kry. Geallieerde landmagte wat op D-Dag in Normandië aktief was, het uit Kanada, die Verenigde Koninkryk en die Verenigde State van Amerika gekom. Wesenlike Vrye Franse en Poolse magte ook het in die geveg ná die bestormingsfase deelgeneem en daar was ook kontingente uit België, Tsjeggo-Slowakye, Griekeland, Nederland en Noorweë. Ander Geallieerde nasies het deelgeneem in die vloot- en lugmagte. Die Normandiese inval het begin met oornag valskerm- en sweeftuig-landings, massiewe lugaanvalle, vlootbombarderings, en ’n vroeë-oggend amfibiese fase.


SC Wiedenbrück 2000 is 'n sportklub in Rheda-Wiedenbrück in die deelstaat Noordryn-Wesfale in Duitsland, veral bekend vir sy sokkerafdeling. Behalwe sokker, het die klub ook afdelings vir tafeltennis, dans en gimnastiek. Wiedenbrück was tot 1970 'n onafhanklike dorp gewees. Die klub het in 2000 ontstaan deur die samesmelting van die klubs DJK Wiedenbrück en Westfalia Wiedenbrück. Westfalia Wiedenbrück het een seisoen (1934/35) in die Bezirksliga Oos-Wesfale, destyds die tweede vlak van die Duitse sokkerstruktuur (die wenner van hierdie liga kon aan die uitspeelwedstryde om promosie na die Gauliga Wesfale deelneem), deurgebring. DJK Wiedenbrück was egter die klub wat in die hoër liga meegeding het ten tyde van die samesmelting en die nuwe klub het DJK se plek in die Bezirksliga op die 7de vlak ingeneem. Die jong klub se grootste prestasie was om in 2007 2de in die Verbandsliga Wesfale te eindig en na die Oberliga te promoveer. Amptelike klubwerf


TSG Thannhausen is 'n sportklub uit Thannhausen in die deelstaat Beiere in Duitsland, veral bekend vir sy sokkerafdeling. Behalwe sokker, het die klub ook afdelings vir onder meer atletiek, gimnastiek, tafeltennis en vlugbal. Die klub is op 1 Januarie 1890 gestig as die gimnastiekklub TV Thannhausen in Schwaben. Die sokkerafdeling is in 1920 gestig. Op 3 Mei 1941 het die klub as gevolg van die Tweede Wêreldoorlog met ander sportklubs uit Thannhausen saamgesmelt as Turn- und Sportgemeinschaft von 1890, die huidige naam. Thannhausen het al twee keer vir die hoofrondte van die DFB-Pokal gekwalifiseer: In 1975, toe daar met 0-6 teen Bayer Leverkusen in die eerste rondte verloor is en in 2006, waar daar met 0-3 teen BV Borussia Dortmund in die eerste rondte verloor is. Amptelike klubblad


Norme is die voorskrifte vanuit die samelewing vir wat mense moet doen (vereistes), wat hul mag doen (aanvaarbaar) en wat hul nie mag doen nie (verbode). Norme verskil tussen verskillende samelewings, maar ook daarbinne tussen byvoorbeeld sosiale klasse. Afwykende gedrag wat nie aan bepaalde norme voldoen nie, kan die sosiale status en aanvaarding van die persoon beïnvloed, en selfs tot uitsluiting lei. Hoof, J.J.B.M. van; Ruysseveldt, J. van (red.) (1996): Sociologie en de moderne samenleving: maatschappelijke veranderingen van de industriële omwenteling tot in de 21ste eeuw, Boom. (nl) Hierdie artikel is ’n saadjie. Voel vry om Wikipedia te help deur dit uit te brei.


William Henry "Bill" Gates III (gebore 28 Oktober 1955 in Seattle, Washington) is 'n sakebestuurder en stigter van Microsoft. William Henry Gates III is op 28 Oktober 1955 in Seattle (Washington) gebore as die seun van 'n prokureur en voormalige onderwyseres. Hy het onderrig ontvang by Lakeside Hoërskool, 'n eksklusiewe privaatskool vir leerlinge met 'n sterk akademiese aanleg. Daar het hy vir Paul Allen ontmoet wat later saam met hom Microsoft sou stig. In 1967 het Gates totaal verdiep geraak in 'n digitale opleidingsterminaal wat deur die Lakeside Mother Club met die opbrengs van 'n rommelverkoping aangekoop is. Gates en sy vriende was deur hierdie nuwe wêreld van rekenaars geboei en het 'n plaaslike rekenaarmaatskappy oorreed om hulle toegang tot die nuwe PDP-10, 'n nuwe minirekenaar, te gee. Daar het hulle programmeertale soos BASIC, FORTRAN en LISP aangeleer. Gates, Allen en twee ander vriende het die Lakeside Programmers' Group begin, wat betaalstaatprogram geskryf het vir 'n plaaslike besigheid. In 1972 het Gates en Allen Traf-O-Data gestig, 'n maatskappy wat gerekenariseerde motortelmasjiene aan plaaslike regerings verskaf het.


Winchester College Voetbal (Engels: Winchester College Football), wat ook as Winkies, WinCoFo of sommer "Our Game" bekend staan , is 'n soort voetbal wat by Winchester College in Engeland gespeel word. Dit is verwant aan die Eton Veld- en Muursporte en die Harrow Game in die sin dat dit baie ondersteuners onder Wykehamiste en oud Wykehamiste het maar onbekend is buite die gemeenskap wat direk aan die Winchester College verbind is. Die Winkies seisoen is tydens Common Time (Januarie-Maart). Hierdie artikel is ’n saadjie. Voel vry om Wikipedia te help deur dit uit te brei.


Die volkslied van den Oranje-vrijstaat was vanaf 1854 tot 1902 gebruik in die onafhanklike boererepubliek van die Oranje-Vrystaat. Die woorde van die Volkslied van den Oranje-vrijstaat lui as volg: Volkslied van Transvaal Stem van Suid-Afrika david.national-anthems.net Hierdie artikel is ’n saadjie. Voel vry om Wikipedia te help deur dit uit te brei.


Verdamping is 'n proses waarin 'n vloeistof in 'n gas of damp verander. Al die deeltjies van 'n stof is gedurig in 'n staat van beweging. Die intermolekulêre kragte hou die molekule van die vloeistof bymekaar. Die molekule beskik egter oor kinetiese energie wat hulle aan die beweeg hou. Temperatuur is 'n maatstaf van die gemiddelde kinetiese energie van die molekule. Die molekule beweeg nie almal ewe vinnig nie, daarom word daar van 'n "gemiddelde kinetiese energie" gepraat. Sommige molekule beweeg vinniger as die gemiddeld, terwyl ander weer stadiger beweeg. Dit is die molekule wat vinniger beweeg wat sal verdamp. Die molekule in 'n vloeistof met kinetiese energie wat hoër is as die gemiddeld, sal die intermolekulêre kragte te bowe kom en na die oppervlak van die vloeistof ontsnap. As die vloeistof in 'n oop houer is, kan die molekule in die lug ontsnap. Verdamping vind plaas as die meer energieke molekule van die oppervlak van die vloeistof ontsnap. Aangesien dit die meer energieke molekule is wat verdamp, bly die minder energieke molekule agter. Dit beteken dat die gemiddelde kinetiese energie van die oorblywende molekule in die vloeistof afneem.


Josip Broz Tito (Serwo-Kroaties: Јосип Броз Тито; 7 Mei 1892 - 4 Mei 1980) was die leier van die Sosialistiese Federale Republiek van Joego-Slawië van 1945 tot sy dood. Tydens die Tweede Wêreldoorlog het Tito die anti-fascistiese versetbeweging, die Joego-Slawiese Partisane, georganiseer. Later was hy ’n stigterslid van Cominform, maar 'n teenstander van die Sowjetunie se invloed (sien Titoïsme), en word hy een van die stigters en voorstanders die Beweging van Onverbonde Lande. Hy is gebore in Kumrovec, Kroasië, toe deel van Oostenryk-Hongarye, as die sewende kind van Franjo en Marija Broz. Sy pa, Franjo Broz, was ’n Kroaat, terwyl sy ma, Marija, ’n Sloween was. Hy word opgeroep in die Oostenrykse-Hongaarse Leër en neem deel aan die Eerste Wêreldoorlog. Ná die oorlog het hy aangesluit by die Kommunistiese Party van Joego-Slawië en betrokke geword by die vakbondbeweging. Na Nazi-Duitsland Joego-Slawië tydens die Tweede Wêreldoorlog ingeval het, het Tito die Joego-Slawiese anti-fascistiese versetbeweging gelei, wat bekend gestaan het as die Joego-Slawiese Partisane.


Die Warskou-konsentrasiekamp (Duits Konzentrationslager Warschau, afgekort KZ-Warschau) was 'n konsentrasiekamp in Duits-besette Warskou tydens die Tweede Wêreldoorlog wat op die bouvalle van die Warskou-ghetto opgerig is. Die Poolse Instituut vir Nasionale Nagedagtenis (IPN) skat dat die aantal slagoffers daar oorlede "nie minder as tienduisende" is nie. Die organisasie is huiwerig om 'n presiese getal te noem, aangesien daar amper niks bewyse van die kamp oorgebly het nie. Bewerings dat die Warskou-konsentrasiekamp 'n doodskamp met gaskamers en ongeveer 200 000 slagoffers was, word deur historici ontken. Hierdie artikel is ’n saadjie. Voel vry om Wikipedia te help deur dit uit te brei.


Bitterfontein is 'n baie klein dorpie in die noordweste van die Wes-Kaap aan die N7 nasionale pad tussen Kaapstad en Windhoek, net suid van die Noord-Kaapse grens en 14 km noord van Nuwerus. Die spoorlyn van Kaapstad na Namakwaland kom by Bitterfontein tot 'n skielike einde. Bouwerk aan 'n smalspoorlyn is in 1869 van die kopermyn op Okiep na die uitvoerhawe by Port Nolloth begin nadat die kopererts voorheen per ossewa daarheen vervoer is. Dié spoorlyn is in 1876 voltooi. Dit is tot 1941 gebruik toe die diens gestaak is weens mededinging met padvervoer. Intussen het die spoorweg uit die Kaap Bitterfontein in 1927 bereik nadat dit in 1926 tot op Lutzville voltooi is. Die Suid-Afrikaanse Spoorweë (SAS) het dadelik sy pas gestigte Padvervoerdiens tussen Bitterfontein en Springbok ingestel omdat sir William Hoy (SAS se hoof van 1910 tot 1929) juis toe besef het dis goedkoper om paddienste na afgeleë plekke in te stel as om die spoorweg daarheen te verleng. Ook het die padvervoerdiens die voordeel gehad dat dit vrygeskeld is van voertuiglisensies (dis eers in 1990 ingestel).


'n Oudit is 'n ondersoek van die finansiële state van 'n onderneming, die rekeningkundige stelsels en interne beheermaatreëls, en die rekords wat dit voortgebring het. Die rekeningkundige rekords van 'n onderneming moet akkuraat wees sodat die inligting wat in die finansiële state vervat is, betroubaar is. Om dit te verseker ondergaan die meeste ondernemings gereelde oudits. Die persoon wat hierdie ondersoek uitvoer, word 'n ouditeur genoem. Die ouditeur bestudeer die rekeningkundige rekords van die onderneming, kontroleer die rekeningkundige inskrywings en versamel in die proses bewyse wat sal toon of die rekeningkundige praktyke van die onderneming ooreenstem met vasgestelde kriteria. Die doel van 'n oudit van die finansiële state is om die ouditeure in staat te stel om 'n mening uit te spreek of die finansiële state in alle wesenlike aspekte 'n billike weergawe van die finansiële posisie van die onderneming op 'n spesifieke datum is. Oudits kan intern of ekstern wees. Eksterne ouditeure is nie werknemers van die onderneming nie. Hulle is totaal onafhanklik van die onderneming en moet bepaal of die finansiële state van die onderneming in ooreenstemming met algemeen aanvaarde rekeningkundige praktyk (AARP) opgestel is.


'n Gebied se Bruto binnelandse produk of BBP, is een van die meganismes waarmee die grootte van die ekonomie daarvan gemeet kan word. Die BBP van 'n land word gedefinieer as die algehele markwaarde van al die finale goedere en dienste wat binne 'n land geproduseer word in 'n gegewe tydperk, gewoonlik 'n kalenderjaar. Dit word ook beskou as die som van waarde toegevoeg in elke produksiestadium van al die finale produkte en dienste wat oor 'n gegewe tydperk binne 'n land geproduseer word. Die mees algemene benadering tot die meting en verduideliking van BBP is die uitgawe metode: BBP = verbruik + bruto belegging + regeringsbesteding + uitvoere − invoere, "Bruto" beteken waardevermindering van kapitaalvoorraad word nie afgetrek nie. As bruto belegging deur netto belegging vervang word (wat bruto belegging minus waardevermindering is) in die bostaande vergelyking word die formule vir Netto binnelandse produk verkry. Verbruik en belegging in hierdie vergelyking is uitgawes op finale goedere en dienste. Die uitvoere minus invoere deel van die vergelyking (baie keer netto uitvoere genoem) pas dit dan aan deur die deel van besteding wat nie binnelands geproduseer word nie (die invoere) af te trek, en dan die binnelandse gedeelte (die uitvoere) terug te voeg.


Michael Faraday FRS (22 September 1791 – 25 Augustus 1867) was een van die wêreld se belangrikste wetenskaplikes in die 19e eeu. Sy navorsing en ontdekkings rakende elektriese induksie en elektromagnetisme het die praktiese opwekking van elektrisiteit vir alledaagse gebruik moontlik gemaak. Een van sy belangrikste uitvindsels was die elektriese motor. Wat hom ook uniek gemaak het, was dat, hoewel hy nie 'n ryk, welopgevoede agtergrond gehad het nie, sy drang om die wetenskap te bestudeer hom so verstommend baie laat vermag het. Hy is op 22 September 1791 gebore in Newington Butts ('n deel van Londen waar die Elephant and Castle-kruispaaie nou is). Sy vader was 'n grofsmid. In 1821 trou hy met Sarah Barnard. Beide was lede van die Sandemaniaanse sekte. Ná sy skoolopleiding het hy hom in 1805 op die ouderdom van 14 as 'n vakleerling by George Riebau, 'n boekbinder, aangesluit. Gedurende sy sewe jaar as 'n vakleerling het hy wetenskap in die algemeen, maar veral chemie bestudeer. Hy het begin om sy eie eksperimente uit te voer en het sy eie elektrostatiese masjien gebou.


Die Kazachstanse Sosialistiese Sowjetrepubliek (Kazachs: Қазақ Кеңестік Социалистік Республикасы; Russies: Казахская Советская Социалистическая Республика, Kazachskaja Sowetskaja Sotsialistitsjeskaja Respoeblika), ook bekend as die Kazachstanse SSR, was een van die republieke van die Sowjetunie. Met sy 2 717 300 vierkante kilometer was dit die tweede grootste republiek van die USSR (ná Rusland). Die hoofstad was Alma-Ata (vandag bekend as Almaty). Die Kazachs is ’n Turkiessprekende, voorheen nomadiese volk. Die Sowjet-lanseerterrein, nou bekend as Baikonoer, was in Tjoeratam in dié republiek. Personeellede het in die geheime dorp Leninsk gewoon. Kazachstan is gestig op 26 Augustus 1920 toe die noordelike, Kazachse deel van Turkmenistan van die res van laasgenoemde republiek afgeskei is. Dit het aanvanklik bekend gestaan as die Kirgisiese Outonome Sosialistiese Sowjetrepubliek. In 1925 is dit hernoem tot die Kazachstanse Outonome Sosialistiese Sowjetrepubliek. Voor 1925 het die Russe die Kazachse volk die Kirgisiërs genoem en die huidige Kirgisiërs die Kara-Kirgisiërs (swart Kirgisiërs). In 1926 is die naam Kirgisiese Outonome Sosialistiese Sowjetrepubliek oorgedra aan die Kara-Kirgisiese Outonome Oblast, wat in 1924 gestig is. Laasgenoemde het later die Kirgisiese Sosialistiese Sowjetrepubliek geword.


Die Oezbekistanse Sosialistiese Sowjetrepubliek (Oezbekies: Ўзбекистон Совет Социалистик Республикаси, Ozbekiston Sovet Sotsialistik Respublikasi; Russies: Узбекская Советская Социалистическая Республика, Oezbekskaja Sowetskaja Sotsialistitsjeskaja Respoeblika), ook bekend as die Oezbekistanse SSR, Oezbekistan of Oesbekistan, was een van die republieke van die Sowjetunie. Die Oezbekistanse Sosialistiese Sowjetrepubliek het op 27 Oktober 1924 tot stand gekom. Die Tadjikistanse OSSR het ook eers deel van Oezbekistan uitgemaak – tot dit in 1929 die Tadjikistanse Sosialistiese Sowjetrepubliek geword het. ’n Jaar later is Oezbekistan se hoofstad van Samarkand na Tasjkent geskuif. Waarskynlik in ’n poging om die Kazachstanse Sosialistiese Sowjetrepubliek te verswak, is die Karakalpakse OSSR in 1936 van dié gebied geskei en deel van Oezbekistan gemaak. Ná die Tweede Wêreldoorlog is nog verskeie gebiede tussen die twee republieke rondgeskuif. Op 1 September 1991 is die Oezbekistanse SSR hernoem tot die Republiek van Oezbekistan, maar dit het amptelik deel van die Sowjetunie gebly tot op 26 Desember 1991. Oezbekistan Sowjetunie Tadjikistanse Sosialistiese Sowjetrepubliek Hierdie artikel is merendeels vertaal vanaf die Engelse Wikipedia-artikel en:Uzbek Soviet Socialist Republic


'n Kredietkrisis is wanneer banke drasties minder lenings toestaan as gewoonlik. Dit geld vir alle soorte lenings, insluitende: Bank-tot-bank lenings: Banke staan lenings aan mekaar toe - wanneer 'n bank heelwat geld uitgeleen het, moet hy by ander banke geld leen om nog meer lenings te kan toestaan, of om aan wetlike vereistes van minimum beskikbare fondse na te kom. Lenings aan maatskappye: Hierdie lenings is nodig om dit vir maatskappye moontlik te maak om uit te brei, en dus vir die ekonomie om te groei. Lenings aan individue, byvoorbeeld huis- en motorlenings. Ten tye van 'n kredietkrisis is daar 'n algemene gebrek aan vertroue. Banke het nie genoeg vertroue om geld aan mekaar te leen nie, want hulle vermoed die ander bank kan dalk bankrot speel. Dit veroorsaak 'n verlaging van likiditeit, en word verder vererger deurdat mense en instellings met spaargeld geneig is om hul geld uit banke te onttrek, wat weer lei tot verdere verlies aan vertroue in banke. Die gebrek aan vertroue en likiditeit beïnvloed ook maatskappy- en individuele leners, en veel minder lenings as gewoonlik word toegestaan.


Die TrackIR is 'n apparaat waarmee virtueel in die kajuit van 'n motor of vliegtuig, binne 'n rekenaarspeletjie, rondgekyk kan word. Dit skep 'n realistiese beeld asof die persoon wat dit gebruik werklik in die vliegtuig of motor sit. Die apparaat werk met 'n infrarooisensor. Indien 'n opsionele aanknipsensor (Engels: track clip) aan 'n bofbal pet geheg word, kan voor die apparaat gestaan of gesit word. As jy dan jou kop draai boots dit jou rondkyk in die kajuit na. 'n Paar bekende speletjies wat enorm baat gevind het deur die realistiese belewenis daarvan te verbeter is Digital Combat Simulator, Armed Assault en die Flight Simulator-reeks van Microsoft. NaturalPoint Inc. amptelike webwerf Open Source gratis alternatief


Reitwein is 'n dorp in die administratiewe distrik Märkisch-Oderland (deelstaat Brandenburg, Duitsland).